text:
Ngemnyaka wa 1787, Senzangakhona, sikhulu lesincane semaZulu (lesatfola libito laso kumunye wemadvodzana aMalandela labekacabananjalo), wabanemntfwana wemfana ngaphandle kwasemshadweni, Shaka. Ngemuva kwekuphatsa inombolo yeminyaka kubutfo laDingiswayo, lapho ecela njengasomaqhinga wemasotja kanye netelihhovisi, Shaka waba sikhulu semaZulu ngemuva kwekushona kwa babe wakhe.
Ngaleso sikhatsi lamaZulu bakakadze alicembu lelincane lebantfu laba Yinkhulungwane neMakhulu laSihlanu, le Shaka bekakadze abefuna kulakha libene-nzima lenkhulu ekwakheni tembusave kumave lamancane. Kulamadvodza bekakadze amaningi abekhona kuphatsa kulamaZulu, wakha emabutfo labekakhula, ngekuhamba kwesikhatsi seminyaka lelishumi nakubili, wakha licembu lelilwa ngemandla lelalifaka emasotja emacembu abomakhelwane lakhululekile.
Ngekwentanjalo, wagucula sigodlo sakhe lesincane saba sive semaZulu lesikhulu. Ngemnyaka wa 1828 Shaka wabulawa bomnakabo-labatalwa ngumake wakhe, Dingane na Mhlangana. Ngemuva kwekucabana emkhatsini walabohuti bobabili kanye nebalandzeli, Dingane watfola sandla lesingetulu wase utsatsa kuphatsa lamacembu emaZulu.
Dingane bekete lolwati lwebusotja kwa Shaka kanye netindlela letinhle tebuholi lobekudzinga kutsi abambe letive tibendzawonye, ngakoke loko lobekwakhiwe ngu Shaka kwacala kwabhidlika. Tikhulu lebetilwa tasuka tahamba na Dingane akatfolanga lamandla ekubenta kutsi babuye.
Labamhlophe labatohlala bacala kufika ku Natali lebeyikholoniwe ngekukhulisa tinombolo, kungeta kungavani lokusha ngaleto tikhatsi. Letintsatjana letiluhlata tatibonwa ngema Voortrekkers (balimi labamhlophe lebebahamba kusuka e eastern Cape) njengendzawo yabo lensha, benta kugucuka ku Dingane ngenca yendzawo lebebatohlala kiyo bese bacala emapulazi abo.
Inkhosi yema Zulu yayesaba kutsi lonamhlaba utobamncane ekugcineni kwalapho umkhulu khona lokutomenta ehle esikhundleni sakhe, ngako waba nePiet Retief, iVoortrekker lebeyifike kutokhuluma naye, nebantfu labahamba naye noma labahlala naye babulawa. Waphindze watfumela emasotja akhe kutsi ayobulala bafati kanye nebantfwana babo nemadvodza labekagadze emakhempu ase Voortrekker khashane ne Bloukrans, ledvute ne Escourt-lesekhona nalamuhla.
Labo labaphila bafunga, babanebudlelwane naNkulunkulu, kuphindzisela ngekufa kwabo kanye nekwakha lisontfo kwentela kumHlonipha umakutokwenteka bancobe emphini yemaZulu. Ngenyanga yeNgongoni natilishumi nesitfupha ngemnyaka wa 1838 emnceleni weMfula iNcome, leyabitwa ngekutsi Ngumfula weNgati, kuphindzisela kwabakubi nengati yacitseka. Emabutfo emaZulu langetulu kwetinkhulungwane letintsatfu abulawa emphini, abe umholi wase Voortrekker watfola kulimala lokuncane.
Lokwehlulwa kwabaluhlazo kantsi nemhlane weMandla aDingane wahleshulwa. Nomakunjalo, libutfo lakhe latfola kuncotjwa ngesikhatsi Mpande, umnkabo ngamake-wakhe lobesekunguyena abesesele, lobekasungule balandzeli wase wakha libutfo lelinemandla lamakhulu, bamuhlasela etintsatjaneni taseMangcongco dvute neligede lase Swatini. Dingane, inkhosi yemaZulu nyalo lebhacile lenebalandzeli labaningi, yetama kubaleka iye eSwatini kepha yabulawa ngaphambi kwekuba ifike khona.
Mpande, sive semaZulu lesiphetse sikhatsi lesidze ngemlandvo wemaZulu, yaphumelelisa Dingane esikhundleni yase iphatsa sigodlo sema Zulu lebesesinciphile kusuka ngemnyaka wa 1840 ngekufa kwakhe ngemnyaka wa 1872. Mpande watsatfwa ngekutsi akalimatani, umangabe angasiso silima kusho Dingane, ngakoke wabekwa ngesikhatsi Dingane atisusa ngekufoselelwa kufungelwa tihlobo esihlalweni.
Nomakunjalo, wakhombisa kuba ngumholi lowenta tincumo letikahle lowadlala kugcina kokubili kwetembusave — anake kutfobela lokusezingeni kepha lokuyimphumelelo kubomakhelwane bakhe labamhlophe kule Natali le Kholoniwe leseningizimu yeMfula iThukela, abe abuyisa kuphatsa ngetulu kanye nekutitfoba kwebalandzeli bakhe enyakatfo yemfula. Ngemuva kwekushona kwa Dingane, indvodzana yakhe, Cetshwayo, wabayinkhosi lensha ngemnyaka wa 1872.
Abeyindvodza lephushako lowamisa kugcizelela kakhulu kutiphatsa kwemasotja lokwentiwa ngumalume wakhe, Shaka, lakakusungula eminyakeni lemashumi lasihlanu ngaphambilini; ngaloku kwaabuya ligcabo lemaZulu nendleela yekutitfola. Intfo lebuhlungu yemasotja esive semaZulu enyakatfo yase Thukela yacala kutfumela kwetfuka ngetindlela teNatali le Kholoniwe. Betelihhovisi le Ndlovukati Victoria bebafuna kubona labaphetse bemaNgisi bachubekela kwengcela eAfrika, kusuka eCape kuya eCairo.
Emandla emaZulu abonwa ngekutsi ayingoti lenkhulu kulona mbono, bese imphi phakatsi kweMangisi kanye nemaZulu kwabayintfo letowenteka. Kwacala ngemuva kwekukhokhwa kwentfo lephocelelako leyakhokhwa ngema British leya kumaZulu ayinakwanga. Kucabana lokukhulu kwekucala kwenteka eIsandlwana ngenyanga yaBhimbidvwane natimshumi lamabili nakunye ngemnyaka wa 1879 ngesikhatsi emaZulu aniketa kwehlula lokukhulu lokwatfolwa ngemasotja emaBritish kumlandvo wawo wemakholonisi.
Lemphi yaphela eUlundi ngenyanga yaKholwane natitine ngemnyaka lofanako, ngesikhatsi emasotja aCetshwayo ehhovisi lelikhulu lelise Ondini abhubhiswa phansi kwatsi emasotja akhe ahanjiswa.
Lihhovisi leteMakholonisi latsatsa lomsebenti wendzawo yemaZulu kwatsi ngekushesha labeka kunciphisa lamandla endlu yebukhosi ngekutsi bahlukanise emandla embusave phakatsi kwetigodzi tetikhulu letilishumi nakutsatfu letikhululekile. Loku kwachubela emphini, sikhatsi lesachubeka sakhula kanye nekukhula kwe Natali leyakholoniswa kulohulumende kanye nekugadvwa kwetindzaba temaZulu.
Ngekucalwa kwe Nyonyane ngemnyaka wa 1910 nekuphatsa kwalabamhlophe iNingizimu Afrika yonkhe, emandla alabamhlophe kwakhula kwatsi ematsemba enkhosi yemaZulu yekutsatsa lesive kwakhula ngekuma. Lesigaba sendvodzana ya Cetshwayo, Dinuzulu, kanye nemtukulu wakhe, Solomon, kwancishiswa njengaloko kwenkhosi lengiyo nje, babanelicala ngekuphatsa indzawo lencane leyake yaba sigodlo semaZulu.
Kungemnyaka wa 1950 lapho khona hulumende weSive akhetsa umtukulu-webatukulu beNkhosi Cetshwayo, Cyprian, njengemuntfu lobalulekile wemaZulu. Nomakunjalo, emandla enkhosi lesekhona nguwona abonwako. Njengekutsi, utfwala lizembe (inhlendla) emicimbini lemcoka, abe ahamba yonkhe imisebenti, emkhatsini wayo Umsebenti weMhlanga lowenteka ngemnyaka, lowacala kumenyetelwa ngemnyaka wa 1984.Translated by Phindile Malotana


c: text/html

text:
Tinkinga Tesikhumba Sengulube – Emazeze
Emazeze/Emakhatane
Emakhatane latsambile angaphila esikhumbeni sengulube, inja yesiganga noma emakhaya ebantfu, kepha kulelinye lihlangotsi emakhatane lainile atfolakala emadlelweni. Emakhatane ajwayele kuphuma ebusuku amunye ingati yetingulube, yebantfu kanye naletinye tilwane. Emini atobhaca lapho kufihleke khona. Atigcini nje ngekubanga iAnaemia nekuluma lokungaba nemtselela lokabi lowenta tingulube tingadli kahle, lokungabanga kugula nemkhuhlane.Kutilapha
Kulapha tingulube ngeke kwanele, kufuneka futsi ugeze kahle indlu yetingulube ngemutsi lobulala emakhatane. Buta bantfu labakufundzele loku noma dokotela wetilwane kutsi akutjele lokufanele ukwente. Gcina tingulube kahle, tinja tesiganga naletinye tilwane letiyingoti letingaletsa emakhatane.
Timphungane
Atigcini nje ngekunyanyisa kuphela kepha tingatfwala netifo. Timphungane letinyenti tincane tihlala etitselweni letibolako, umcuba nasebulongweni. Tifike tihlale etingulubeni, timunye ingati yato, tingahambisa umkhuhlane loyingoti.
Timphungane letibitwa ngekutsi yiBlowflies, tisemkhatsisini ngebukhulu. Ngalesinye sikhatsi tiyamanya tibeluhlata ngemubala. Titalela ebulongweni nasetintfweni letibolako lokufaka ekhatsi tilwane letifile, tidla tilondza tetingulube loku kungenta tilondza tingapholi.
Timphungane letibitwa ngekutsi yiHouseflies, tineboya phindze tisemkhatsisini ngebukhulu. Tidla bulongo, tintfo letibolile futsi tingahambisa kugula. Kutilapha
Kutsi indzawo ingagcwali timphungane kufanele indlu yetingulube ihlale ihlobile, kwenta siciniseko kutsi timphungane atikhoni kutalela. Ku South African Pork Producers Organisation encwadzini ye Pigs for Profit, kutsiwa balimi kufanele basebentise sifutfo lesicosha timphungane phindze basebentise Vaseline kuvala tilondza kutsi tingahlalwa timphungane. Kulengisa emacembe lomile, kungasita nako kucosha timphungane.
Emazeze
Emazeze tilwane letincane letigcumako. Noma emazeze angaletsi tifo ngaso sonkhe sikhatsi, kepha ngalesinye sikhatsi tingabanga iAnnaemia ngoba timunya ingati. Tivame kubhaca etindzaweni letincane letivulekile noma emhlabatsini. Kutilapha
Bonana nadokotela wetilwane kutsi akunikete umutsi loyiphuphu kuwusebentisa kutsi tingulube takho tingahlangani naletinye tilwane lokufaka ekhatsi emakati netinja ngoba tiletsa kakhulu emazeze.
Translated by Thandokuhle Motha

robotstxt: allowed

filter: keep


text:
351Mosi wasihlanganisa sonkhe sive sema-Israyeli, wakhuluma kuso watsi: “Naku-ke Simakadze laniyale ngako kutsi nikwente: 2
23:12
31:15
Kufanele nente imisebenti yenu emalanga lasitfupha, kodvwa lilanga lesikhombisa nilingcwelise kube liSabatha, lilanga lekuphumula, lilanga lelinikelwe kuSimakadze. Losebenta ngalelo langa kufanele abulawe. 3Ningawubasi ngisho nemlilo emitini yenu ngelilanga leSabatha.”
4Mosi wakhuluma kuso sonkhe sive sema-Israyeli, watsi: “Naku-ke Simakadze laniyale ngako kutsi nikwente: 5
Tsatselani Simakadze umnikelo kuloko leninako. Wonkhe lonenhlitiyo levumako akaletse umnikelo kuSimakadze: umnikelo wegolide, newesiliva, newelitfusi, 6newensontfo leluhlata njengesibhakabhaka, nalebukhwebeletane, nalebovu ngalokutopele, newendvwangu yelineni lecolisakele, neweboya bembuti, 7newetikhumba tetihhanca letishukiwe taguculwa taba bovu, newetikhumba temahhashi aselwandle, newetingodvo temgamba, 8newemafutsa ekukhanyisa tibane; newetinongo temafutsa ekugcobisa, newemphepho lenuka kamnandzi, 9newematje e-oniksi, nawelamanye ematje laligugu ekuhleliswa esidziyeni nasesembatfweni sesifuba semPhristi Lomkhulu.”
10“Onkhe emadvodza lanelikhono lasemkhatsini wenu kufanele ente naku Simakadze latsite akwentiwe: 11
39:33
lithende lekukhontela, nelithende lalo, nesimbonyo salo, nemahhuka alo, netinsikabhaluko talo, nemakabha alo, netinsika talo, nemaseko alo; 12libhokisi lesivumelwane, netimboko talo, nesimbonyo salo lesisihlalo semusa, nendvwangu levimbe libhokisi lesivumelwane; 13litafula netimboko talo, nako konkhe lokuhambisana nalo, nesinkhwa sebukhona; 14lutsi lwetibane kanye netimphahla letihambisana nalo, netibane kanye nemafutsa ekukhanyisa tibane; 15nelilati lemphepho, netimboko talo, nemafutsa ekugcoba, nemphepho lenuka kamnandzi, nendvwangu lelengiswa ekungeneni kwelithende lekukhontela; 16nelilati lemnikelo wekushiswa, nemhlobiso walo welitfusi losasisefo, netimboko talo, netimphahla letihambisana nalo, nemgezelo nesibunu sawo, 17netindvwangu tesibuya, netinsika taso, kanye nemaseko ato, nendvwangu lelengiswa emnyango wesibuya, 18netiphunti, netintsambo telithende lekukhontela netesibuya; 19netembatfo letihlotjiswe kahle letisetjentiswa ekukhonteni endzaweni lengcwele, lekutembatfo letingcwele ta-Aroni, umphristi, kanye netembatfo temadvodzana akhe labatisebentisa nabenta inkonzo yabo yebuphristi.”
20Onkhe ema-Israyeli esuka kuMosi, ahamba. 21Ngulowo nalowo lonelikhono kanye nabo bonkhe labatsintseka etinhlitiyweni nasemoyeni wabo baletsa umnikelo kuSimakadze wekutsi usetjentiswe ethendeni lekuhlangana nasekukhonteni kanye nasekwelukeni tembatfo letingcwele. 22Beta bonkhe lababenetinhlitiyo letivumako, labadvuna nalabasikati: baletsa tonkhe tinhlobo temhlobiso, letatentiwe ngegolide, baletsa ticobosho temhlobiso, nemacici, netindandatho, nebuhlalu bekwegaba. Bonkhe baletsa igolide yabo, kwaba ngumnikelo wekujikitiswa kuSimakadze. 23Bonkhe labo lababenensontfo leluhlata njengesibhakabhaka, nalebukhwebeletane, nalebovu ngalokutopele, nendvwangu yelineni lecolisakele, neboya bembuti, netikhumba tetihhanca letishukiwe taguculwa taba bovu, netikhumba temahhashi aselwandle, bakuletsa. 24Bonkhe labo lababenemandla ekunikela ngesiliva nangelitfusi bakuletsa, kwaba ngumnikelo kuSimakadze, bonkhe lababenemgamba lewawungaba lusito bakuletsa. 25Bonkhe labasikati lababenelikhono lekwephotsa baletsa insontfo leluhlata njengesibhakabhaka, nalebukhwebeletane, nalebovu ngalokutopele, netindvwangu telineni lecolisakele. 26Bonkhe labasikati lababenetinhlitiyo letitsintsekile lababenelikhono bephotsa boya betimbuti. 27Baholi baletsa ematje layi-oniksi nalamanye ematje laligugu kutsi atewufakwa esidziyeni nasesembatfweni sesifuba, 28netinongo, nemafutsa ekukhanyisa, newekugcoba, newemphepho lenuka kamnandzi. 29Onkhe ema-Israyeli, labadvuna nalabasikati, lababenetinhlitiyo letivumako tekunikelela wonkhe lomsebenti, Simakadze labeyale Mosi kutsi awente, bakuletsa kuSimakadze, kwaba ngumnikelo wesihle.
30
Mosi wakhuluma kuma-Israyeli, watsi: “Simakadze ukhetse Besaleli umsa wa-Uri, lotalwa nguHure, wesive sakaJuda. 31Nkulunkulu umgcwalise ngaMoya wakhe; wamupha likhono, nekuhlakanipha, nelwati emisebentini yonkhe yebungcweti, 32kutsi akwati kwenta tinhlobonhlobo temihlobiso ngegolide, nangesiliva, nangelitfusi, 33nekusika ematje, nekubata lukhuni, nekwenta nome ngabe ngumuphi umsebenti webungcweti. 34Simakadze uphe yena na-Oholiyabi, umsa wa-Ahisamaki, wesive sakaDani, kutsi bakwati kufundzisa labanye bantfu. 35Ubaphe likhono lekutsi bakwati kwenta yonkhe inhlobo yemisebenti leyentiwa ngetandla, tingcweti, nebahlobisi, nebeluki betindvwangu letelukwe ngensontfo leluhlata njengesibhakabhaka, nalebukhwebeletane, nalebovu ngalokutopele, kanye nangemitiya yelineni lecolisakele. Bayakwati kwenta yonkhe inhlobo yemsebenti, kantsi futsi bonkhe sebanebungcweti.”


text:
31Ngalelinye lilanga boPhetro naJohane baya ethempelini ntsambama ngeli-awa lesitsatfu, ngesikhatsi semkhuleko. 2
Kwakukhona indvodza letsite leyayisishosha seloku yatalwa. Yayihleti endzaweni lekutsiwa “Intfunja Lenhle”. Yayetfwalwa onkhe emalanga ibekwe ngasentfunjeni yentele kucela kubantfu lababengena ethempelini. 3Yatsi nayibona boPhetro naJohane bangena, yacela kutsi bayiphe noma ngayini lababengahle bayiphe kona. 4Bayibukisisa, Phetro watsi kuyo: “Ase ubuke ngala ngakitsi.” 5Yababuka, seyilindzele kutsi bayiphe lutfo. 6Phetro watsi kuyo: “Anginamali, kodvwa ngitakunika loko lenginako: Ngelibito laJesu Khristu waseNazaretha ngitsi kuwe: Sukuma uhambe!” 7Wase uyibamba ngesandla sangasekudla ayisita kutsi isukume. Masinyane tinyawo tayo nemacakala ayo acina. 8Yesuka emankayi yaya etulu, yema ngetinyawo tayo, yahamba, yangena ethempelini kanye nabo, ihamba isuka emankayi idvumisa Nkulunkulu. 9Bonkhe bantfu bayibona seyihamba idvumisa Nkulunkulu; 10batsi nase babone kahle kutsi ngiyo lendvodza lebeyihlala ngase “Ntfunjeni Lenhle” yelithempeli, bamangala kakhulu ngaloko lokwase kwentekile.
11
Joh. 10:23
Imis. 5:12
Lendvodza yalandzela boPhetro naJohane, bonkhe bantfu bamangala bagijima baya endzaweni leyayibitwa ngekutsi: “NguMhubhe waSolomoni”. 12Nakabona labantfu Phetro, watsi kubo:
“Madvodza aka-Israyeli, kunimangaliselani loku, nisigolotelelani kangaka? Nicabanga kutsi kungebungcwele betfu yini nome ngemandla etfu yini kutsi sente lomuntfu wahamba? 13
Isa. 52:13
Luk. 23:16
Imis. 2:23
5:30
Nkulunkulu wa-Abrahama na-Isaka naJakobe, Nkulunkulu wabokhokho, usikhatimulisile Sisebenti sakhe lesinguJesu, lenamniketa etiphatsimandleni, namlahla embikwaPhilatu, namala nome Philatu asatimisele kumkhulula. 14
Mak. 15:11
Luk. 23:13-23
Joh. 18:39
19:12-15
Abengcwele alungile, kodvwa namala, namlahla, esikhundleni sakhe nacela Philatu kutsi anikhululele sigelekece. 15
Ngako nabulala uMtfombo Wemphilo. Kodvwa Nkulunkulu wamvusa kulabafile, tsine-ke sibofakazi baloko. 16
Ligama laJesu nekukholwa egameni lakhe lokucinise lendvodza leniyibonako naleniyatiko; nekukholwa lokungaJesu kunike imphilo lephelele kulomuntfu, njengobe nani nibona nje.
17
1 Khor. 2:8
1 Thim. 1:13
“Noko, bomnaketfu, ngiyati kutsi loko nakwentiswa kungati njengebaholi benu. 18
Nkulunkulu wakumemetela kucala ngabo bonkhe baphrofethi kutsi Khristu abefanele kuhlupheka; nembala loko sekugcwalisekile ngalendlela. 19
Ngako, phendvukani, nibuyele kuNkulunkulu, kuze esule licala letono tenu, 20kuze kufike tikhatsi Nkulunkulu ahlumelelise imiphefumulo yenu ngekutfumela Jesu longuKhristu, lanikhetsela yena kucala. 21
Luk. 1:70
Kufanele ahlale ezulwini kuze kufike sikhatsi lapho konkhe kuyakwentiwa kube kusha, njengobe Nkulunkulu amemetela emandvulo ngebaphrofethi bakhe labangcwele. 22
Imis. 7:37
NaMosi watsi: ‘INkhosi, Nkulunkulu wenu, iyawunitfumelela umphrofethi, njengobe nami angitfuma, loyawuba wesive sakini. Nibolalela konkhe latanitjela kona. 23
Lowo longalaleli loko lokushiwo ngulowo mphrofethi uyakwehlukaniswa nesive saNkulunkulu abhujiswe.’ 24Nebaphrofethi bonkhe lababenelivi njengaSamuweli nalabeta emvakwakhe, bamemetela ngawo lamalanga. 25
22:18
Imis. 13:46
Tetsembiso taNkulunkulu ngebaphrofethi bakhe ngetenu, ninesabelo nani kulesivumelwane lesentiwa nguNkulunkulu kubokhokho benu. Washo naku-Abrahama watsi: ‘Ngesitukulwane sakho ngiyawubusisa bonkhe bantfu emhlabeni.’ 26Ngako Nkulunkulu wasikhetsa wasitfuma Sisebenti sakhe kini kucala kutenibusisa ngekunenta nonkhe niphendvuke nitishiye tindlela tenu tekonakala.”


text:
Ngemnyaka wandvulo wesine, Sifundza sase Nyakatfo sesimanje kwakuhlala ema Khoisan kanye nebantfu be Early Iron Age, lebebakadze bachumana ngekutsengisa, ngemshado kanye nemphi. Ngemnyaka wandvulo wesikhombisa tindzawo letikhashane tase nyakatfo kwakuhlala emaNgona nema Khoisan. Kusuka kumakhulu lasiphohlongo, Lesigodlo seMapungubwe saphuma, saluleka kusuka eSoutpansberg lese ningizimu, kwewelela eMfuleni we Limpopo kuya eMatopos lese nyakatfo.
Lesigodlo sala kusuka ku 1240, kwatsi kubukwa kwemandla nentsengiso kwahlehliselwa enyakatfo kuya eSigodlweni seZimbabwe Lenkhulu. Kukhweshisela kubuka ku Khami ne Rozwi yase Zimbabwe kwalandzela, kepha emasiko akazange achamuke kuningizimu lemile yase Limpopo: titayela tema Shona-Venda nema Venda ngetintfo letakhiwe ngelibumba kwakhula ngetikhatsi tandvlo telishumi nakune nelishumi nesihlanu.
Kute umonakalo wemadvonga - ematje nakucatsaniswa ngelinani lase Zimbabwe Lenkhulu lese nyakatfo-lesempumalanga incenye yeSifundza lesise Nyakatfo, kepha labo labasetintsabeni bayakhombisa lakutsintsana khona. Kuphekeletela lokuphuma kwaletindzawo, kusuka ku 1400, umoya webantfu labakhuluma-si Shona bahamba kusuka ku Zimbabwe yesimanje (leyatiwa ngema Venda njengeThavatsindi) labahleli ngase Lowveld.
Ekugcineni kwesikhatsi samandvulo selishumi nesikhombisa, lomunye umoya, we Singo, kumbe yemvelaphi ye Rozwi, yahamaba eDanangombe (Dhlo Dhlo) dvute naselukhalweni lwase Zimbabwe, lapho kuhlu-kana sigodlo se Rozwi. Bahlala kucala eTshiendeulu, base baya eDzata.
iDzata lesesigodzini se Nzhelele inemadvonga ematje lamaningi, futsi eminyakeni lemashumi lesitfupha ibenekuphumelela ngebaholi. Lokuningi kuhambisana nemlandvo wako lokukhona eThoho-ya-Ndou (Inhloko ye Ndlovu), lebekangaba baholi labaningi labatsatsa leligama ngekusebentisa lesikhundla.
Letinye tintfo tamubeka njengendvodza lowahlanganisa emacembu eSoutpansberg ekwakheni lamaVenda. Labanye batsi wachubekisa emandla emaVenda kanye netindzawo tawo kwentela kufaka emacembu labomakhelwane. Ngemnyaka wa 1760, iDzata yashela emhlabatsini. Emandla eThoho-ya-Ndou asimanga: ngabe wahamba, ne Ngoma Lungundu kuyohlala ngale kwe Limpopo, noma ngabe wabulawa. Ngekushabalala kwe Thoho-ya-Ndou, lesigodlo sahlukana sabakabili.
Imphumelelo ngemnyaka wandvulo ngelishumi nemfica kwakhokha emacembu lamaningi, lapho emahosi (tinkhosi) tonkhe titsi Singo situkulwane. emaVenda nawo bekanawo emahosi alenye imvalaphi. Imitsetfo yemphumelelo yasesihlalweni ihlangahlangene, bese umlandvo wemaVenda uchazeka ngemsindvo lobowenteka njalonjalo, lokusachubeka nalamuhla.
Nomanje kuphila phakatsi kwema Venda, lama Lemba agcina bungibo (lobufana nekungafuni inyama yengulube) loko lokukhomba umehluko wemvelaphi yabo. Labanye balwa kutsi lama Lemba aseSifundzeni sase Nyakatfo nase Zimbabwe yintalelwano yema Arab latsengisako lahambela emkhatsini weAfrika lese Mpumalanga nasendzaweni lenkhulu yase Zimbabwe iminyaka yandvulo. Lama Lemba bekatitsemba kutsi ngema Jews Lamnyama, intalelwane yesive lesalahleka sema Israel.
Noma imvelaphi yabo injani, badlala indzima lebalulekile njengebantfu labatfwala tintfo nge iron yemakholoni kanye nekutsengiswa kweligolide. Phambilini, kute wesifazane wemaLemba longashada indvodza yemuVenda, umshado wendvodza yeLemba nemfati weliVenda uyindlala. Ngabe umfati weliVenda angasha nemuLemba, kumele ente umsebenti kute abengumu Lemba.
Loku solo kuphetfwe, cishe ngemibono, namuhla. Kutsengisa, kulwa kanye nemishado nemaTsonga, emaLobedu, emaZulu, emaSwati kanye nalabanye bantfu kushiye tinyatselo esikweni lemaVenda.
Sigubhu, iNgoma yeLugundu (sigubhu salabafile noma iMwari), yintfo lesemkhatsini lebonakalako yemasiko ngeSingo: uma ilunywe yiNkhosi ngetikhatsi tekufungelwa, sitovikela labantfu kutsi bangahlaselwa phindze sibavumele kutsi bahlule titsa tabo. Lesigubhu senta kube nekwesatjwa titsa’ imiphefumulo lekwenta kutsi babaleke ngekweseba, bawele phansi emhlabatsini ngekwesaba, noma bashone/bafe.
Sintfu sisho noma sichaza kona lesigubhu sivumele lamaSingo kutsi atsatse luhambo phindze bagcine noma batsatse phindze babambe indzawo eningizimu yase Limpopo. Ngaletinye tikhatsi, ngesikhatsi lesigubhu sivela kutsi sitidlalele, emadloti langabonwa – inkhosi Mwari, lonikete lesigubhu kuNkhosi yemaSingo, yena lucobo lwakhe abesidlala.
Letinye tikhatsi tikhomba kutsi, ngemuva kwekuphatanyiswa kwema Dzata, lesigubhu sasifihlwe edvwaleni lebelidvute neNetshiendeulu, letintfo tabo betigcinwa khona.Translated by Phindile Malotana


text:
Indlela Yekukala Bumanti beMhlabatsi
Nge Njongo Yeluhlelo Lwekunisela
Kubalulekile kwati simo sebumanti bemhlabatsi kwentela kutsi loko lokukhulako kunganisela lesitjalo ngesikhatsi lesilungele kuciniseka kutsi kukhona bumantana lobudzingekako kulomhlabatsi khona letimphandze talesitjalo titokudvonsa. Kukala lomhlabatsi kanye nekuciniseka kutsi lenhlanyelo ayihlupheki ngalokungadzingeki kanye nekulahlekelwa kukhicita ngendzaba yekushoda kwebukhona bemanti kulomhlabatsi kwentela kucina kwalesitjalo lesihlumako, tindlela letehlukene kanye netintfo tekusebenta kuyacashwa kwentela kugadza lomhlabatsi kanye naloko lokwatiwako lokusetjentiselwa injongo yeluhlelo lwekunisela ngunati:
iMitha ye Neutron Probe
Kwekuvimba lokuyi Gypsum
iTensiometer noma irrometer
Indlela yekuva noma yekuvela
iTime Domain Reflectometry (TDR) Probe
iMitha ye Neutron Probe
Le Mitha ye Neutron Probe ikala bumanti bemhlabatsi ngekusakata emanuetron emhlabatsi logegeletele. Lolokusetjentiswako kufaka iprobe ekugcineni kwale khayibuli leholela ifike ebhokisini lemitha. Le probe itfwala indlela ye neutron lephangisako, lengaba yinhlanganissela ye radium ne beryllium noma iAmericium ne beryllium.
Emashubhu eAluminium lavumela emamilimitha lamakhulu lasihlanu kuya kumamilimitha layinkhulungwane ngebudze kanye nemamilimitha lamashumi lamatsatfu nakubili ngebududla netintfo letisimisako letivalako letibekwe ensimini lapho khona kufundzeka khona lobumanti. Ngetimphandze letingashoni kakhulu tenhlanyelo kanye nekwemnyaka, tigadla letimfisha tingasetjentiswa kunaleto tinhlanyelo tetimphandze letishonako noma tetikhatsi letindze.
Lama neutron probe atfola kwehla kulelishubhu lelivumelako kuya kulobududla lobudzingekako kantsi emaneutron laphangisako ayakhululwa kule probe. Lama neutron abese ayasakaka kulomhlabatsi. Uma lama neutron atfola letintfo tema hydrogen letincane te manti, limayela lalamaneutron liyancipha bese lelibanga lelimitha libala lenombolo yema neutron lahamba kancane. Inombolo yemaneutron lahamba kancane ayincenye kulamanti kulomhlabatsi logegeletele. Ngekufaka lolulwati kulongcondvomshina lokutfwalwa kwalobumantana kwalesihlabatsi kwatiwa kusuka ebubantini bekutjeka lobukhombisa kubalwa kwema neutrons lahamba kancane.Buhle
Kukala kuyaphangisa futsi kuyachubekeka ngako. Kusebentisa ema Neutron Probe akudzingeki kutsi lomhlabatsi uphazamiseke futsi ungakala indzawo lenkhulu (emamilimitha lamakhulu lamabili kuya kumakhulu lamane lagegelete lamashubhu emaprobe) kunaletinye tindlela.Bubi
Kusebentisa emaNeutron Probe kudulile, kusebentisa indlela yemsakatolosebentako futsi kudzinga kunakekelwa lokujwayelekile kwaloyo lokubukile. Kufundza lokulinganako kwebumanti lokutfwele kusuka emhlabatsini loshona kancane kuyinkinga ngoba lamaneutron laphangisako angehliswa nguletinye tintfo letincane tema hydrogens ngendzaba yetintfo letakheka etintfweni letiphilako kanjalo nangetintfo letincane letitfola lokukhona ngetulu kwemhlabatsi longemamilimitha lamakhulu lamabili. Loku kwenta umphumela ngekucagela lokungetulu kwemhlabatsi lomantana lotfwelwe.
iGypsum, Lubumba noma Kwekuplasitela kweSakhiwo sase Paris
Lesakhiwo lesikonako singaba ngema milimitha lamakhulu lasihlanu nemashumi lasihlanu ngebudze, emamilimitha langemakhulu lamatsatfu nemashumi lasikhombisa nesihlanu ngebubanti nemamilimitha lamashumi lamabili ngekutiya/ iGypsum, lubumba kanye neplasitela yetakhiwo tase Paris kusetjentiselwa kukalwa kwemhlabatsi ngekubbeka letitina endzaweni lefanele kulomhlabatsi lekumele akalwe phindze agadvwe. Tintfo tekuhambisa gesi takhiwa ngekushiyana kwemamilimitha langemashumi lamabili kuya kuletitina.
Lenandlela yekukala isebenta ngehanjiswa kwagesi. Uma intsambo yagesi ihanjiswa ngetintfo tekuhambisa gesi letimbili lokungavumi kwekuhamba kwalogesi yincenye yalokutfwalwa kwebumanti kuletitina. Umalesitina simanti, lokuhambisa kuphakeme bese ngaloko kungavumi kuphansi. Kahlekahle, lendlela yekuhambisa gesi lefundzeka ngemakhulu lamane kuya emakhulwini lasitfupha ema ohms ekwaleni ngelinani lensimu kanye nasekugobaneni lokungaba tinkhulungwane letimashumi lasihlanu, lekungulapho lesitjalo singeke sisakhona kudvonsa emanti ladzingekako lasuka kulomhlabatsi kwentela kutigcina sona. Lemibhalo itsatfwa nge Wheatstone Bridge Bouycos libholoho lemanti lelinetinhlayiya letomile.
Faka lesitina se gypsum kulomhlabatsi longakaphatamiseki.Lokukabi
Titina te gypsum atetsembeki kahle emhlabatsini lomanti.
iTensiometer noma iIrrometer
iTensiometer yintfo lesetjentiswako lekala kucina lapho kubanjwe khona emanti ngumhlabatsi. Kufaka, ngetulu kwako, emasentimitha lasiphohlongo eporous ceramic oma tinkomishi telubumba letihlanganiswe kumetallic levikelako noma lishubhu leligilasi lelinekuvuleka ngetulu. Lenandlela igcwaliswe ngemanti kusuka ekuvulekeni ngetulu kwalelishubhu futsi kutomantisa kakhulu lelingetulu lelibumba leporous. Kubese kuvalwa ngalesivalo umakubekwe kulomhlabatsi.
Faka le tensiometer ngekubhora umgodzi ubebanti phindze ushone kahle kwentela kutsi kwenele kahle lelishubhu kuletimphandze letisebentako talenhlanyelo. Akukameli kubekhona tindzawo temoya ngetulu noma kulelishubhu. Kumele kuvaleke kucine kahle. Bumantana kulenkomishi kumele kudvonswe kuphume ngekomisa lomhlabatsi lowugegeletele. Loku kwenta indzawo lete umoya kulelishubhu lekalwa ngekucagela. Uma lendzawo lefunwako kufikwa kiyo, lomhlabatsi kumele uniselwe. Lokucagelwa kwendzawo lete umoya kuveta kucina lokuhambela kusimo sinye kepha kufika ku 0.85 wesimo kuphela.Lokuhle
iTensiometer ilula kantsi futsi kulula nekuyifaka kanye nekufundza bumantana bemhlabatsi nge situ. Iyasentiseka ngekuhlela kunisela etinhlanyelweni leto letidzinga kufakwa njalonjalo ngendlela lephansi yekucina kwemhlabatsi.Lokukabi
Buncelencele be tensiometer bungaba ngu 0.85 ngetigaba temoya ube umhlabatsi lokhona lomantana uhambela kuya kusinye sigaba semoya. Le tensiometer iphindze ibengulekahle kakhulu emhlabatsini weludzaka kunemhlabatsi welibumba lelisindzako.
Kuva kanye Nendlela Yekubonakala
Umangabe tonkhe letindlela letingetulu tingatfolakali, lokukucagelwa kwemalungiselelo ebumantana lobutfwelwe angasetjentiswa njengentfo yekugcina ngemifanekiso yemhlabatsi lotsetfwe esisindvweni lesinconywako. Lemifanekiso yalesihlabatsi icindzetelwa esandleni bese kuvela kanye nekubonakala kwawo kuyatsatfwa. Ngekusebentisa lenandlela, bumantana bemhlabatsi longiwo lotfwelwe angeke kutfolwe liciniso ngawo.
iTime Domain Reflectometry (TDR) Probes
Lama TDR probes ayindlela lensha lesetjentiswa ekuhlelweni kwekunisela. Lenandlela ikala lesikhatsi lesitsatsako sekushaya kwagesi kutsi uhambe budze beluhwayela lolufakwe kulomhlabatsi.
Lama TDR probes avama kusetjentiswa etindliniletiluhlata futsi acondze kakhulu. Futsi, nomakunjalo, ayindlela ledulile kutsi asetjentiswe endzaweni lenkhulu.
Translated by Phindile Malotana


text:
Timphawu Letikumkhonto Wekuvikela wase Ningizimu Afrika
Umkhonto wekuvikela lomusha wase Ningizimu Afrika wakhiwe ngetindlela letimbili, lobitwa ngesisekelo lesimise kwendingilizi kanye nalokuma lokusandingilizi lokuhambako, ngaphansi tilinganiso tetimphawu letikhetsiwe letisita kutjela indzaba nge Ningizimu Afrika kanye nentsatsakusa yenkhululeko yebantfu bonkhe.
Kuma kwe Sisekelo LesisandingiliziTinhlobonhlobo letehlukene letihlanganisiwe
– Kubhalwe ngelulwini lwe Khoisan/ lwebantfu be Xam, !ke e: /ixarra //ke, kusho kutsi ‘Bantfu labehlukene bayahlangana’.
Ngendlela ngayinye, kukhomba kuhlangana phakatsi kwemcabango munye kanye netento. Ngendlela lecociwe, kukhomba kutsi njengesive kumele sihlangane sibemunye/ndzawonye ngendlela yekuvana kanye neligcabho lesive.Umboko weNdlovu
– Tindlovu tatiwa ngekubanelwati kanye nekuvisisa kanye nekuba nemandla. Kumbutfo wekuvikela, tiphindze tikhombise kulingana kanye nengunakaphadze.Tindlebe te Mabele
– Letindlebe timelela kuvutsisa. Kucala kuvela kanye nekukhula kwemabele kumele kukhula kanye nekutfutfuka kwesive kwentela kutfola ematfuba langakakaleki. Kuphindze kuhambisane nekwakheka kwebantfu phindze kumelele kulima/kufuya kusuka emhlabeni.Lihawu
– Linetindlela letimbili kumkhonto wekuvikela, limelela kuvikela kwemoya kwesive setfu kantsi phindze libambe letinombolo letimelele bungitsi.Tinombolo teBantfu
– letitinombolo titfolwa kusuka emsebentini wetitfombe telitje lelatiwa mhlabawonkhe lase Ningizimu Afrika letitfolakala etjeni le Linton, lenyalo lakhelwe eMsamo lose Dolobheni lase Kapa eNingizimu Afrika. Njengetindzawo tetfu letindzala letatiwako, ema Khoisan, asifakazelo sebuntfu betfu lobatiwako njengebantfu base Ningizimu Afrika. Letinombolo kulesitfombe tibonakaliswe/tibekwe ngendlela yekubingelela lomunye, loku kukhombisa kuhlangana. Kuphindze kumelele indlela yamunye yekungena endleleni lenkhulu yekutivela ukhona esiveni kanye nangekuchutjelwa, buntfu lobubutsisiwe.Sikhali ne Sagila
– loku kumela luphawu lwekuvikela kanye nekutimela, kuphindze kumelele lemilente lenemandla enyoni yamabhalane. Njengoba lesikhali nesagila kulelephansi, kukhombisa kuthula.
Kuma Lokusandingilizi Locondze EtuluLe Protea
– Ikhonjiswa njengeluphawu lolumelele lobuhle bebuve/indzawo yetfu, ngalembali lemelele kuphumelela kwetfu njengesive lesifuna imibono yandvulo yase Ningizimu Afrika. Kuphindze kukhombe kukhula kusuka emhlabeni kanye nekukhula ngetulu, ngekukhombisa lokuphelele kwemfutfo/emandla. Imibala leyatiwako kakhulu yase Afrika ibekelwe ema protea; nguluhlata, ligolide, ngubovu kanye namnyama.Inyoni yaMabhalane
– kulomkhonto wekuvikela sive lenyoni yamabhalane ikhonjiswa indiza, ikhombisa litubane kanye nekukhula. Inyoni lenemandla, letinyawo tayo, letimelelwe ngulesagila kanye nesikhali, tisita/tilekelela ekutngeleni tinyoka, lekukhomba kuvikela esiveni kutotonkhe titsa.
Lenyoni isitfunywa sasemazulwini, lesikhombisako lana bukhosi lobuhle. Letimphiko tayo letiphakeme tiyinkhomba yekuphakama kwesive setfu, lephindze iphe kuvikeleka. Lenyoni yamabhalane ikhonjiswe kugolide, lekhombisa kuhlangana kwayo nelilanga kanye nemandla laphakeme kakhulu.Kukhuphuka kwe Lilanga
– Lelilanga liyinkhomba yekukhanya, buhle nemandla. Limelele lwati, sijubo lesihle, emandlalangiwo, kufuna kwesibonelo kanye nekutsembisa kwekutalwa futsi. Kuyindlela yetimphilo tonkhe, tekukhanya phindze kumelele buntfu bonkhe lobuphelele.
Tonkhe tindlela temkhonto wekuvikela tihlanganiswe kwentela kwakha kuma lokungaphansi nalokungetulu lokwenta luphawu lwesikhali noma sikhatsi ngaphandle kwekuphela. Kusuka kumboko kuya ekuphakameni kwelilanga lokuma lokwakhekile nguloko kwelicandza lapho khona inyoni yamabhalane icondzisa. Ngeluphawu, kufaka kutalwa phindze kwemoya wesive setfu sebuchawe kwase Ningizimu Afrika.
Translated by Phindile Malotana


text:
111“Niyawutsandza Simakadze Nkulunkulu wenu nente konkhe lafuna kutsi nikwente, nilalele timiso takhe, nemitsetfo yakhe kanye nemiyalo yakhe ngaso sonkhe sikhatsi. 2Khumbulani-ke lamuhla kutsi bekungini, hhayi bantfwabenu, labakubona nalabakuva kujeziswa nekucondziswa nguSimakadze Nkulunkulu wenu: bukhosi bakhe, nesandla sakhe lesinemandla kanye nengalo yakhe leyelulekile, 3
tibonakaliso latenta netintfo latenta ekhatsi esigodlweni saseGibhithe kuFaro, inkhosi yaseGibhithe, naseveni lakhe lonkhe; 4
kutsi wentani emabutfweni aseGibhithe, nasemahhashini awo, nasetincoleni tawo, ngekutsi akudvungulule ngemanti eLwandle Lolubovu ngesikhatsi emaGibhithe anicosha, aphela onkhe atsi nya. 5Bekungini, hhayi bantfwabenu, lababona kutsi wanentelani ehlane naze nefika lapha, 6
26:9
Hla. 106:17
nekutsi wentani kuboDathani na-Abiramu, emadvodzana a-Eliyabe, labengumRubeni, ngesikhatsi umhlaba ukhamisa, onkhe ema-Israyeli abuka, wabagwinya bona kanye nemindeni yabo, nemathende abo, nako konkhe lokuphefumulako lokwakungekwabo. 7Kodvwa ngini lenatibonela ngewenu emehlo tonkhe tintfo letinkhulu letentiwa nguSimakadze.”
8“Niboyigcina yonkhe imiyalo lengininika yona lamuhla, khona nitewucina nilidle lelive leningena kulo kutsi nitewulenta libe lenu, 9nekutsi nitewuphila imphilo lendze kulelo live leligcwele lubisi neluju lwetinyosi, Simakadze lafunga ngalo kubokhokho benu kutsi utalinika bona kanye netitukulwane tabo. 10Ngobe lelive leningena kulo kutsi nilidle libe lenu alifanani nelive laseGibhithe, lapho niphuma khona. Lapho nanihlanyela khona inhlanyelo yenu, bese ninisela ngemisele njengengadze yetibhidvo. 11
Kodvwa lelive leningena kulo kuyawulidla live letintsaba netihosha temifula, yebo, live lelinemvula. 12Leli live Simakadze Nkulunkulu wenu lalinakekelako; emehlo aSimakadze Nkulunkulu wenu akesuki kulo, kusukela ekucaleni kwemnyaka kuze kube ngusekupheleni kwawo.
13
Dut. 7:12-16
28:1-14
“Nangabe niyayilalela imiyalo lengininika yona lamuhla, nitsandze Simakadze Nkulunkulu wenu, nimkhonte ngayo yonkhe inhlitiyo yenu, nangawo wonkhe umphefumulo wenu, 14
Jow. 2:23
uyawunipha imvula eveni lenu ngesikhatsi sayo, imvula yekucala neyekugcina, kuze nibutse kahle kudla kwenu, neliwayini lenu, kanye nemafutsa enu. 15Uyawuhlumisa tjani emadlelweni enu, kuze tinkhomo tenu titewudla kahle, nani niyawudla nesutse.
16“Caphelani-ke kutsi tinhlitiyo tenu tingayengeki bese niyaphambuka nikhonte labanye bonkulunkulu nikhotsamele bona. 17
Dut. 28:23
Ngobe lulaka lwaSimakadze luyawunivutsela, avale emazulu kuze kungabikho mvula lenako, nemhlaba ubete sitselo, nani nibhubhe niphele kulelo live lelihle Simakadze lanipha lona.
18
Taga 6:21
“Lamavi ami niyakuwagcina etinhlitiyweni tenu, niwanamatselise nasetingcondvweni tenu, niyakuwabophela abe luphawu etandleni tenu, abe ngimihlobiso yemabunti enu. 19
Niyakuwafundzisa bantfwabenu nikhulume ngawo nanihleti emakhaya, nome nihamba endleleni, nome nilala, nome nivuka. 20
Wabhaleni etinsikeni teminyango yetindlu tenu nasemasangweni enu, 21khona kutawutsi emalanga enu newebantfwana benu atewuba madze kulelo live Simakadze lafunga ngalo kubokhokho benu kutsi uyawubanika lona, yingci sibhakabhaka nasisengetulu kwemhlaba.
22“Nangabe ninakekela kahle yonkhe lemiyalo lengininika yona, ngekutsi nitsandze Simakadze Nkulunkulu wenu, nihambe etindleleni takhe tonkhe, nibambelele kuye, 23Simakadze utatikhipha aticoshe tonkhe letive letisembikwenu, nilidle nalelo live lelinetive letinkhulu naletinemandla kunani. 24
Num. 34:2
Josh. 1:3-5
14:9
Yonkhe indzawo lapho niyawunyatsela khona iyawuba live lenu: Kusukela ehlane kuze kube nguseLebanoni, nekusuka emfuleni iYufrathe kuze kube nguseLwandle Lwasenshonalanga.Nome “Lwandle iMedithera” 25
Kute umuntfu loyawuba nemandla ekumelana nani. Simakadze Nkulunkulu wenu uyakwenta bantfu batfutfumele ngani banesabe eveni lonkhe leniyawunyatsela kulo, njengobe anetsembisa.
26“Bukani la, ngibeka embikwenu sibusiso nesicalekiso. 27
Kuyawuba sibusiso kini, naniyilalela imiyalo yaSimakadze Nkulunkulu wenu lengininika yona lamuhla. 28
Kuyawuba sicalekiso kini, naningayilaleli imiyalo yaSimakadze Nkulunkulu wenu, niphindze niphambuke endleleni lenginiyale ngayo lamuhla, bese nilandzela labanye bonkulunkulu leningazange senibati. 29
Josh. 8:33-35
Ngesikhatsi Simakadze Nkulunkulu wenu aniletsa kulelive leningena kulo kutsi nitewulidla, tibusiso niyawutimemetela eNtsabeni iGerizimu, ticalekiso nitimemetele eNtsabeni i-Ebhali. 30
Letintsaba leti tingesheya kweJordane ngasenshonalanga kwemgwaco loya lapho kushona ngakhona lilanga, eceleni kwetihlahla letikhulu taseMore, eveni lalawo maKhenani labehlala e-Arabha esigodzini saseGilgali. 31Senitayewela iJordane nitewudla lelive Simakadze Nkulunkulu wenu lanipha lona. Niyawutsi ningalidla nasenihleti kulo, 32nicaphele kutsi nitigcina tonkhe timiso nemitsetfo lengiyibeka lapha embikwenu lamuhla.”


text:
21
Heb. 11:31
Jak. 2:25
Joshuwa, umsa waNuni, wase utfumela tinhloli letimbili ngasense kusuka eShithimu, watsi: “Hambani niyewuhlola lela live, ikakhulu lidolobha laseJerikho.” Ngako-ke tahamba tefika khona, tangenisa endlini kaRahabi, ingwadla, tahlala khona.
2Inkhosi yaseJerikho yatjelwa, kwatsiwa: “Kukhona emadvodza aka-Israyeli lasatfumbelete adzimate efika la kulobusuku; atewuhlola lelive.” 3Ngako inkhosi yaseJerikho yavele yatfumela livi kuRahabi, yatsi: “Khipha lawo madvodza langenise endlini kakho, ngobe etele kutawuhlola lonkhe lelive.”
4Rahabi abesawatsetse lamadvodza wawafihla. Ngako watsi: “Yebo, kona lamadvodza efikile lapha kami, kodvwa angikawati kutsi abephumaphi. 5Kutsite kusihlwa nakuhwalala, nasekutawuvalwa emasango, lamadvodza aphuma ahamba. Angiwati kutsi aphume ashonaphi. Phutfumani niwacoshe. Ningahle niwabambe.” 6Empeleni Rahabi abewatsetse lamadvodza wawafihla etulu eluphahleni emabibini etinhlanga teflekisi labetibeke eluphahleni ngabolonina. 7Ngako-ke letitfunywa tagijima, talandzela letinhloli, tehla ngemgwaco locondza ngasematubukweni eJordane. Tatsi kube tiphume, emasango avalwa.
8Tatsi tinhloli tisengakalali, Rahabi wenyuka waya kuto eluphahleni, 9
23:27
Dut. 11:25
wafike wakhuluma kuto, watsi: “Ngiyati kutsi Simakadze uniphe lelive. Sonkhe sehlelwe kwesaba lokukhulu ngani, kantsi futsi tonkhe tive letakhile kulelive setingenwe ngemanti emadvolweni, ngenca yekwesaba nine. 10
Num. 21:23,33
Josh. 4:23
Sivile kutsi Simakadze walomisa kanjani Lwandle Lolubovu embikwenu ngesikhatsi niphuma eGibhithe, nekutsi nentani kuSihoni na-Ogi, emakhosi lamabili ema-Amori, lenawabhubhisa ngelusiko lwenkemba ngasemphumalanga kwemfula iJordane. 11
Josh. 5:1
Hla. 135:6
Satsi kube sikuve loko, tinhlitiyo tetfu tashona phansi, kwabate namunye lowasala anesibindzi emkhatsini wetfu ngenca yenu, ngobe Simakadze Nkulunkulu wenu nguye longuNkulunkulu ezulwini etulu, nasemhlabeni phansi. 12Manje-ke ngitsi fungani lapha kimi ngaSimakadze kutsi njengobe nami nginiphetse kahle, nani niyakungiphatsa kahle mine nemndeni wababe, ninginike luphawu lwesiciniseko, 13sekutsi nase nisihlasela, ningeke nimbulale babe, namake, nabomnaketfu, nabodzadzewetfu kanye nemindeni yabo, kodvwa nisephule ekufeni.”
14Letinhloli tamnika siciniseko, tatsi: “Imphilo yenu siyibambisa ngemphilo yetfu. Nangabe nine ningeke nitjele muntfu ngalomsebenti lesite ngawo, siyakuniphatsa kahle nangekwetsembeka ngesikhatsi Simakadze asinika lelive.”
15Wabakhipha ngentsambo efasitelweni, ngobe indlu yakhe yayakhelwe elubondzeni lwelidolobha, abehlala elubondzeni. 16Watiyalisisa watsi: “Hambani nicondze ngasetintsabeni, funa laba labanicoshako bahlangane nani. Nibobhaca khona, kudzimate kuphele emalanga lamatsatfu, baze bancandzeke. Emvakwaloko bese niyahamba-ke.”
17Lamadvodza akhuluma atsi: “Singeke sibopheleke kulesifungo losifungise sona, 18ngaphandle kwekutsi wente naku: Nase silingenela lelive lenu, wena ubobopha lentsambo lebovu efasitelweni losikhiphe ngalo. Uyihlo, nenyoko, nabomnakenu, nabo bonkhe bemndeni weyihlo, ubobacocela ndzawonye lapha endlini yakho. 19Lowo loyawuphumela ngaphandle kwendlu yakho, aye esitaladini, ingati yakhe iyawubasetikwakhe, tsine siyawubate licala. Ngulowo nalowo muntfu losendlini yakho kanye nawe, ingati yakhe iyawubasetikwetfu, nangabe uke watsintfwa nje. 20Kodvwa nangabe uyibhabata lendzaba, singeke sibopheleke kulesifungo lowasifungisa sona.”
21Rahabi waphendvula watsi: “Ngiyavuma, akube njengobe nisho nine.” Ngako wase uyatihambisa letinhloli, tahamba. Wase ubopha lentsambo lebovu kulelo fasitelo.
22Letinhloli tesuka tahamba tacondza etintsabeni, tafike tabhaca khona emalanga lamatsatfu, baze bancandzeka laba bebaticosha, ngobe bese batifune yonkhe indlela bangete batitfola. 23Letinhloli letimbili tehla etintsabeni setincandzeka, tewela tabuyela kuJoshuwa, umsa waNuni, tafike tamlandzisa yonkhe indzaba nangako konkhe lokwativelela.
24Letinhloli takhuluma kuJoshuwa, tatsi: “Ngempela Simakadze lonkhe lelive ulinikele etandleni tetfu; bonkhe bantfu bakulelive bayatfutfumela ngatsi.”


text:
Electric Ray
Ligama lemndeni lelatiwako
Imfishi yagesi (Electric ray)
Letinye letikulomndeni
yi Torpedo rays
Ligama lesayensi
Torpedinidae
Linani
Tingangelimitha linye kuya etulu
Kutichaza
Kuma kwayo, ipatalele njenge lidisk, umtimba loyibhola/loyindingilizi locinile ngasekugcineni/ekupheleni. Lencenye yemtimba lengasemsileni lebonakalako. Timbili tincenye temtimba telinani lelehlukene letingasemuva noma etulu letibonakalako. Imibala iyehluka kusukela kunsundvu lomphunga kuya kumhlophe lonsundvu kanye namtfubi losamphunga.
Satiso Sebantfu Bonkhe
Umndeni wema Torpedinidae ufaka tinhlobo letimbili kanye nemacembu etilwane lalishumi nakune. Tinemacembu etinhlayiya lawakha tincenye tagesi emtimbeni. Logesi angagcineka etincenyeni temtimba, njengelilahle. Incenye yemtimba lesebentisa gesi imise kwetinso kanye naseceleni kwenhloko.
Emandla angangemakhulu lamabili nemashumi lamabili aV langatfululwa/khokhwa. Titfusa batingeli – bese tisutela letoletititingelako. Atisito letikhutsele/letiyalukako. Emacandza ato achobosela ngekhatsi kwemtimba yato. Letincane titalwa setikhulile ngalokuphelele/lokugcwele emacandzeni.
Kudla Kwato
Tidla timfishi letincane kanye netilwane letite imigogodla.
Kusakata
Tivela ngatotonkhe tinhlobo tekushisa/tekubandza kanye nasetindzaweni letishisako letinelwandle mhlabawonkhe.
Tilwane letatiwako
Black-spotted torpedo ray - Torpedo fuscomaculata
Atlantic torpedo ray - Torpedo nobiliana
Marbled electric ray - Torpedo sinuspersici


text:
Manta Ray
Ligama Lemndeni Lelatiwako
Manta ray
Letinye Letikulomndeni
Manta, Atlantic manta, Pacific manta
Scientific name
Manta birostris
Linani
Ingangemamitha lasikhombisa.
Kutiveta
Tinemtimba lomise kwediski lenkhulu netimphiko letinemakona lamatsatfu. Umlomo ungaphambili. Timphiko letimise kwenhloko tiseceleni kwemlomo. Emehlo aseceleni kwenhloko. Lomsila mudze kuanalomtimba. Ivama kubamnyama ngetulu kanye nelibala lelimhlophe etindzaweni letingetulu, ngalesinye sikhatsi tinemabadlana/cashata esiswini. Ema Mantas lamnyama ayabonakala/ayavela elwandle lelinematje lamahle.
Satiso Setintfo Tonkhe
Umndeni we Myliobatidae ufaka tinhlobo letisikhombisa kanye nemacembu lamashumi lamane nakubili etilwane. Timbili tinhlobo tetilwane teManta. Lencane kakhulu itfolwa ematjeni bese lenkhulu lehamba tindzawo (M. birostris). Tilwane letitfuswako. Tinematinyo lapatalele langasetjentiselwa kudla.
Tibonwa ematjeni lapho tigezwe tinhlobo letehlukene tetimfishi, letifana ne wrasse kanye ne Angelfish leyiseyincane. Tiyatsandza futsi tingawusukela umkhumbi lomile. Titala timfishi letincane ngaphandle kwekukhokha emacandza. Kusuka kuletimbili kuya kuletine letincane letitalwako.
Kudla Kwato
Tidla ngesisefo. Kudla kwato kufaka tilwane letincane/titjalo letincane letindanda ngetulu kwemanti kanye netibungu temfishi.
Kusakata
Tivela ngetinhlobo tonkhe letishisako/letibandzako kanye netindzawo letishisako letinelwandle mhlabawonkhe.
Tilwane Letatiwako
Reef manta
Manta alfredi
Reef manta
Manta alfredi
Giant manta
Manta birostris


text:
251
Amasiya abeneminyaka lengema-25 budzala ngesikhatsi abekwa kuba yinkhosi. Wabusela eJerusalema iminyaka lengema-29. Libito lenina bekunguJehoyadini“Jehoyadini” nome “Jehoyadani” waseJerusalema. 2Wenta lokuhle emehlweni aSimakadze, kodvwa, hhayi ngayo yonkhe inhlitiyo yakhe. 3
Kwatsi umbuso nase ucinile esandleni sakhe, wase ubulala letindvuna letatisontse uyise labeyinkhosi. 4
Hez. 18:20
Noko akazange awabulale emadvodzana ato, kodvwa wenta njengobe kubhaliwe emtsetfweni, encwadzini yaMosi, lapho Simakadze ayala khona, watsi: “Boyise abayikubulawa ngenca yebantfwababo, kanjalo nebantfwana abayikubulawa ngenca yaboyise; nguloyo muntfu uyawufela takhe tono.”Buka nakuDut. 24:16
5
Amasiya wabita sonkhe sive sakaJuda, wasimisa njengekwetindlu taso, phansi kwetindvuna tetinkhulungwane netemakhulu kulo lonkhe lakaJuda nelakaBhenjamini. Wase ubala bonkhe lababeneminyaka lengema-20 nalengetulu, wakhandza kutsi babengemadvodza lati-300 000, emajaha labengalungela kulwa imphi, labengakhona kuhloma ngesikhali nangelihawu. 6Wachubeka wacasha letinye tingwazi taka-Israyeli letatiti-100 000, waticasha ngesiliva lengemakhilogremu lati-3 400.
7Kodvwa kwefika umuntfu waNkulunkulu kuye, watsi: “Awu, nkhosi, lamabutfo aka-Israyeli akukafaneli kutsi ashuce kanye nawe, ngobe Simakadze akasekho ka-Israyeli, akasekho nakumunye webantfwana baka-Efrayimu. 8Nome bewungahamba uyewuhlasela ngesibindzi emphini, Nkulunkulu uyawukwehlula embikwetitsa takho, ngobe Nkulunkulu unemandla ekusita newekwehlulekisa.”
9Amasiya wabuta lomuntfu waNkulunkulu, watsi: “Kepha sekutakwentiwa njani ngalesiliva lengemakhilogremu lati-3 400 lesengiyikhokhele lamabutfo ema-Israyeli?”
Lomuntfu waNkulunkulu waphendvula watsi: “Simakadze angakunika lokunyenti kakhulu kunaloko.”
10Ngako Amasiya wase uyawacitsa lamabutfo emphi labesabutsene lapha kuye esuka kulaka-Efrayimu, watsi akabuyele emakhaya. Emabutfo abatfukutselela bakaJuda, ahamba atsetsa asabuyela emakhaya.
11
Amasiya waticinisa emandla, wahola emabutfo akhe wacondza eSigodzini Seluswayi, lapho afike wabulala emadvodza aseSeyiri lati-10 000. 12Emabutfo akaJuda nawo atfumba emadvodza lati-10 000, awatsatsa aphila, enyuka nawo intsaba, aze efika esicongweni, ase awajikijela phansi, aye asaphateka aba ticucu.
13Ngaleso sikhatsi lamabutfo labesacitfwe ngu-Amasiya, awalela kutsi nawo ayilwe lemphi yabo, abese asuse lolukhulu lutfuli abhidlita emadolobha akaJuda kusukela eSamariya kuyewuma ngeBhethi Horoni. Lamabutfo abulala labati-3 000, abutsa imphango lenyenti ahamba nayo.
14Watsi Amasiya nakabuya kuyawubulala baka-Edomu, wabuya netithico tebantfu baseSeyiri, wafike watimisa taba tithico takhe, wakhotsama embikwato, washisa imihlatjelo embikwato. 15Lulaka lwaSimakadze lwamvutsela Amasiya, Simakadze watfumela umphrofethi ku-Amasiya, wafike watsi: “Utifunelani letithico talabantfu letehluleke nekusindzisa bantfu bato esandleni sakho?”
16Watsi asakhuluma lomphrofethi, inkhosi yamjuba lulwimi yatsi: “Sesikubeke kutsi ube ngumeluleki wenkhosi yini wena? Thula! Ulahleka phansi khona nyalo!”
Lomphrofethi wathula, kodvwa waloyela watsi: “Manje ngiyati kutsi Nkulunkulu sewumise kutsi akubulale, ngobe wente loku, wangete wasitsatsa seluleko sami.”
17
14:8
Emvakwekuba Amasiya, inkhosi yakaJuda, asatsintsene nebeluleki bakhe, wacela insayeya kuJehoyashi,Nome “Jowashi” umsa waJehoyahazi, umsa waJehu, inkhosi yaka-Israyeli, watsi: “Wota sitewubhekana buso nebuso.”
18Kodvwa Jehoyashi,Nome “Jowashi” inkhosi yaka-Israyeli, waphendvula Amasiya, inkhosi yakaJuda, watsi: “Sihlahla sesitfwetfwe saseLebanoni satfumela umlayeto kumsedari waseLebanoni, lotsi: ‘Yendzisela umsa wami lentfombi yakakho.’ Kwase kusuka silwane sesiganga saseLebanoni seta satawugcobagcoba lesihlahla sesitfwetfwe ngetinselo taso. 19Utitjela kutsi njengobe wehlule baka-Edomu nje, sewulutfo, sewuyatigabatisa. Wena hlala phansi lapho kakho. Utibitelelani kuhlupheka, utidvonsele wena kuwa kwakho, kanye nekwesive sonkhe sakaJuda?”
20Kodvwa Amasiya akazange atsandze kulalela, Nkulunkulu abesakulungisile kutsi abanikele etandleni tetitsa tabo,Lamanye emahumusho atsi “etandleni taJehoyashi” ngobe babefune lusito etithicweni tase-Edomu. 21Ngako Jehoyashi,Nome “Jowashi” inkhosi yaka-Israyeli, wahlasela. Jehoyashi na-Amasiya, inkhosi yakaJuda, babhekana buso nebuso emphini yaseBhethi Shemeshi kulakaJuda. 22Juda weyiswa baka-Israyeli, kwaba nguleyo naleyo ndvodza yabalekela ekhaya kayo. 23Jehoyashi,Nome “Jowashi” inkhosi yaka-Israyeli, wabamba Amasiya, inkhosi yakaJuda, umsa waJowashi, labetalwa ngu-Ahaziya,Nome “Jehoyahazi” wamtfumba eBhethi Shemeshi. Jehoyashi wase umyisa eJerusalema, wafike wadzilita lubondza lolwalutungelete iJerusalema kusukela eSangweni laka-Efrayimu kuze kuyewufika eSangweni Lelikona, indzawo leyayingemamitha labengaba li-180 budze. 24
Watsatsa yonkhe igolide nesiliva, nato tonkhe timphahla latikhandza ethempelini laNkulunkulu, letatisesandleni sa-Obedi Edomu kanye nengcebo yasesigodlweni, watfumba nebatfunjwa lababetibambiso, wabuyela nako eSamariya.
25
Amasiya, umsa waJowashi, inkhosi yakaJuda, waphila iminyaka leli-15 emvakwekufa kwaJehoyashi, umsa waJehoyahazi, inkhosi yaka-Israyeli. 26Leminye imininingwane ngekubusa kwa-Amasiya kusukela ekucaleni kuye ekugcineni, ibhaliwe encwadzini yemilandvo yemakhosi akaJuda newaka-Israyeli. 27Kusukela ngesikhatsi lajika ngaso Amasiya ekulandzeleni Simakadze, bakha luzungu ngaye eJerusalema, wase uyabaleka waya eLakhishi, kodvwa batfumela emadvodza amcosha, afike ambulalela khona eLakhishi. 28Wabuya asetfwelwe ngelihhashi watawufihlwa emadlizeni aboyisemkhulu eDolobheni lakaJuda.


text:
21Ngelilanga lema-21 lenyanga yesikhombisa ngalowo mnyaka, livi laSimakadze lefika ngemphrofethi Hagayi, latsi: 2“Khuluma kuZerubhabheli, umsa waSheyaltiyeli, umbusi wakaJuda, nakuJeshuwa,“Jeshuwa” uke abitwe ngekutsi “Joshuwa” umsa waJehosadaki, umPhristi Lomkhulu, nakuyo insali yesive, utsi: 3‘Ngubani losesele kini lowake wayibona lendlu isenenkhatimulo yayo yakucala? Seyibukeka njani kini nyalo? Kini ayisafanani nje nelite? 4
Kodvwa-ke nyalo cinani, wena Zerubhabheli, nawe Jeshuwa,“Jeshuwa” uke abitwe ngekutsi “Joshuwa” msa waJehosadaki, umPhristi Lomkhulu. Cinani nonkhe nine bantfu balelive,’ kusho Simakadze, ‘sebentani, ngobe mine nginani,’ kusho Simakadze longuSomandla. 5
‘Nguko loku lengenta ngako sivumelwane nani, mhlazane niphuma eGibhithe. Moya wami usahlala emkhatsini wenu. Ningesabi.’
6
Zak. 4:6
“Naku lokushiwo nguSimakadze longuSomandla, utsi: ‘Kusetakuba sikhashana lesincane futsi ngibuye ngiwanyakatise emazulu, nemhlaba, nelwandle, nelive lelomile. 7
Isa. 14:16
Heb. 12:26
Ngitawunyakatisa tonkhe tive, nako konkhe lokulangatelelwa tive tonkhe kutawufika, ngitawugcwalisa lendlu ngenkhatimulo,’ kusho Simakadze longuSomandla. 8
‘Isiliva yami, negolide ngeyami,’ kusho Simakadze longuSomandla. 9‘Inkhatimulo yalendlu lena itawuba yinkhulu kakhulu kunenkhatimulo yendlu yakucala,’ kusho Simakadze longuSomandla. ‘Futsi kulendzawo ngiyawuletsa kuthula,’ kusho Simakadze longuSomandla.”
10
Ngelilanga lema-24 lenyanga yemfica, ngemnyaka wesibili wekubusa kwaDariyusi, livi laSimakadze lefika kumphrofethi Hagayi, latsi: 11“Naku lokushiwo nguSimakadze longuSomandla, utsi: ‘Buta kubaphristi kutsi umtsetfo utsini: 12Nangabe umuntfu aphetse inyama leyehlukaniselwe Nkulunkulu ishumphetelwe engutjeni yakhe, bese kutsi lomphetfo wakhe utsintse sinkhwa, nome sitjulo, nome liwayini, nome emafutsa, nome lokunye nje kudla, kuyaye bese kuba ngulokwehlukaniselwe Nkulunkulu yini?’ ”
Baphristi baphendvula, batsi: “Cha.”
13Hagayi wabe sewutsi: “Nangabe umuntfu etfuke wangcoliswa kutsintsana nesidvumbu, bese utsintsa lokunye kwaletintfo, kuyaye bese kuba ngulokungcolile yini ngekwemtsetfo?”
Baphristi baphendvula, batsi: “Yebo, kuyaye bese kuba ngulokungcolile.”
14
Hagayi wabe sewutsi: “ ‘Ngako-ke banjalo nalabantfu, sinjalo nalesive lesisembikwami. Konkhe labakwentako, nako konkhe labakunikelako lapho kungcolile,’ kusho Simakadze.”
15“ ‘Manje-ke, cabangisisani kahle ngaloku kusukela lamuhla kuye embili,“embili” nome “emalangeni akadzeni” bukisisani kutsi tintfo tatinjani kucala, kungakabekwa litje lelinye etikwalelinye ethempelini laSimakadze. 16Nakufika nome ngubani endvundvumeni yalokutinhlavu lokutilinganiso letingema-20, tatilishumi kuphela. Nangabe ngunome ngubani aye emphongolweni weliwayini atsi uyewukha tilinganiso letingema-50, betingema-20 kuphela. 17Ngashaya yonkhe imisebenti yetandla tenu ngesikhutsa, nangekuhanguka, nangesangcotfo, noko nine anizange nigucukele kimi,’ kusho Simakadze. 18
Amo. 4:9
Hag. 1:11
‘Kusukela lamuhla, ngisho kusukela ngelilanga lema-24 lenyanga yemfica, cabangisisani kahle. Kusukela ngelilanga lesabekwa ngalo sisekelo sendlu yaSimakadze, cabangisisani kahle: 19
Isekhona yini inhlanyelo lesasele emiphandzeni? Kudzimate kube ngunyalo umvini, nesihlahla semkhiwa, nesemahananandza, nesemncumo akukaze kwatsela titselo.
“ ‘Kodvwa kusukela kulelilanga lalamuhla sengiyakunibusisa.’ ”
20Livi laSimakadze lefika kuHagayi, umphrofethi, kwesibili ngelilanga lema-24 laleyo nyanga, latsi: 21“Tjela Zerubhabheli, umbusi wakaJuda, kutsi ngitawunyakatisa emazulu nemhlaba. 22Ngitawuketula tihlalo tebukhosi ngibhidlite emandla emibuso yebetive. Ngitawuketula tincola temphi kanye nebashayeli bato, emahhashi kanye nebagibeli bawo bayawuwela phansi, ngulowo ngenkemba yemnakabo.
23
“ ‘Ngalelo langa,’ kusho Simakadze longuSomandla, ‘ngiyawukutsatsa wena, nceku yami Zerubhabheli, msa waSheyaltiyeli,’ kusho Simakadze, ‘ngikwente ube yindandatho yami yeluphawu, ngobe ngikukhetsile,’ kusho Simakadze longuSomandla.”


text:
101
8:26
9:15
Adoni Sedeki, inkhosi yaseJerusalema, yeva kutsi Joshuwa sewulitsetse lase-Ayi, walibhubhisa lonkhe, wenta kuyo i-Ayi nasenkhosini yalo njengobe enta eJerikho nasenkhosini yayo, weva nekutsi bantfu baseGibeyoni sebente sivumelwane sekuthula nesive sema-Israyeli, futsi sesibomakhelwane. 2Adoni Sedeki nebantfu bakhe betfuka kakhulu ngaloko, ngobe iGibeyoni bekungulona dolobha lelibalulekile njengalelinye lemadolobha ebukhosi, lona lalilikhulu kunelase-Ayi, nemadvodza alo bekutingwazi letatiwako. 3Ngako Adoni Sedeki, inkhosi yaseJerusalema, wancenga boHohamu, inkhosi yaseHebroni, naPhiramu, inkhosi yaseJamuthi, naJafiya, inkhosi yaseLakhishi, naDebiri, inkhosi yase-Egloni, watsi: 4“Yenyukani ningisite, sihlasele iGibeyoni, ngobe seyente sivumelwane sekuthula naJoshuwa nesive saka-Israyeli.”
5Ngako-ke lamakhosi lasihlanu ema-Amori, inkhosi yaseJerusalema, neyaseHebroni, neyaseJamuthi, neyaseLakhishi, neyase-Egloni, ahlanganisa emabutfo awo awahlela ase ayashuca enyukela eGibeyoni, ayihlasela.
6EmaGibeyoni atfumela livi kuJoshuwa enkambu leyayiseGilgali, atsi:
“Ungatilahli tinceku takho. Phutfuma ute kitsi masinyane utesisindzisa, sisite, ngobe onkhe emakhosi ema-Amori asahlangene ngatsi; onkhe emakhosi elive letintsaba asihlasele.”
7Ngako Joshuwa washuca esuka eGilgali kanye nayo yonkhe imphi yakhe, nato tonkhe tingwazi takakhe.
8
Josh. 6:2
8:1
Simakadze wakhuluma kuJoshuwa, watsi: “Ungabesabi, ngibanikele esandleni sakho. Kute namunye wabo loyawukhona kumelana nawe.”
9Emvakwekushuca busuku bonkhe kusuka eGilgali, Joshuwa wabetfusa. 10
23:27
Simakadze wabatsela ngeluvalo, besaba ema-Israyeli. Ema-Israyeli awehlula ema-Amori, awancoba ngelusiko lwenkemba emphini yaseGibeyoni, abacosha abenyusa ngendlela yaseBhethi Horoni, abaphetse abagwaza kwaze kwabase-Azekha, naseMakheda. 11
Ema-Amori atsi asehla abalekela baka-Israyeli, ehla ngemgwaco losuka eBhethi Horoni uye e-Azekha, Simakadze wehlisa ematje lamakhulu esangcotfo, awehlisela etikwawo. Linyenti lema-Amori labulawa ngulamatje kunalabo labafa ngekugwazwa ngema-Israyeli.
12
Ngelilanga Simakadze lanikela ngalo ema-Amori kubaka-Israyeli, Joshuwa wakhuluma kuSimakadze embikwawo onkhe ema-Israyeli, watsi: “Wena langa mani, mani etikweGibeyoni, ungahambi; nawe nyanga, mani etikwesihosha sase-Ayaloni unganyakati.”
13
Isa. 38:8
Ngako lilanga lema langete lanyakata, nenyanga yema yangete yahamba, sive saze satiphindzisela etitseni taso. Loku kubhaliwe encwadzini yaJashari.“Jashari” kusho “Lolungile”
Lilanga lema ekhatsi nesibhakabhaka langete lahamba, kwaze kwaphela lilanga linye. 14Akuzange sekube nelilanga lelinjengalelo langa, lapho Simakadze alalela umuntfu khona. Ngempela Simakadze abesilwela sive sakhe saka-Israyeli!
15Emvakwaloko Joshuwa wancandzeka nayo yonkhe imphi yema-Israyeli, babuyela enkambu eGilgali.
16Lamakhosi lasihlanu ema-Amori abesabalekile, ayakutifihla emgedzeni lowawuseMakheda. 17Kwatsi kube abikelwe Joshuwa kutsi lamakhosi lasihlanu abesatfolakele abhace emgedzeni waseMakheda, 18watsi: “Gicitelani ematje lamakhulu emnyango walomgedze, bese nibeka balindzi kutsi bawalindze. 19Kodvwa nine ningemi, chubekani niticoshe letitsa tenu kusukela kuleto letingasemuva, ningativumeli kubuyela emadolobheni ato, ngobe Simakadze Nkulunkulu wenu sewutinikele etandleni tenu.”
20Ngako Joshuwa nema-Israyeli ababulala abacedza, kwacishe kwangete kwasala muntfu, kodvwa labo labambalwa labasala babalekela emadolobheni abo latinqaba. 21Yonkhe imphi yabuyela iphephile enkambu kuJoshuwa eMakheda; kwabate namunye lokhuluma lutfo loluphambene nema-Israyeli.
22Joshuwa watsi: “Vulani umnyango wemgedze, nikhiphe lawo makhosi lasihlanu niwaletse lapha kimi.” 23Ngako bawakhipha emgedzeni lamakhosi lasihlanu: inkhosi yaseJerusalema, neyaseHebroni, neyaseJamuthi, neyaseLakhishi kanye neyase-Egloni. 24Batsi kube bawaletse kuJoshuwa lamakhosi, Joshuwa wabutsa onkhe emadvodza aka-Israyeli, wakhuluma etindvuneni temabutfo labekahambe nato, watsi: “Wotani lapha ninyatsele etintsanyeni talamakhosi.” Ngako teta ngembili tanyatsela etintsanyeni talamakhosi.
25Joshuwa wakhuluma kuto, watsi: “Ningesabi, ningapheli emandla. Cinani, nibe nesibindzi. Ngiko kona loku Simakadze latakwenta kuto tonkhe titsa tenu leniyakulwa nato.” 26
Josh. 8:29
Ngako Joshuwa wawagwaza lamakhosi wawabulala, wase uwalengisa etihlahleni letisihlanu, kwaze kwahlwa.
27Kwatsi nakushona lilanga, Joshuwa wabatfuma batetfula letidvumbu etihlahleni, batijika kulomgedze labebhace kuwo lamakhosi. Emnyango wawo babeka tingcuzuma tematje lasolomane ahlala lapho kuze kube ngulamuhla.
28Ngalelo langa Joshuwa wahlasela wadla iMakheda. Wahlasela lidolobha layo nenkhosi yakhona; wabagwaza bonkhe, kwabate namunye lowaphunyula. Washiya kute muntfu. Wenta enkhosini yaseMakheda njengobe enta enkhosini yaseJerikho.
29Joshuwa nawo onkhe emabutfo aka-Israyeli besuka eMakheda bacondza eLibna, bafike bayihlasela. 30Simakadze waniketela lelo dolobha kanye nenkhosi yalo etandleni tema-Israyeli. Lidolobha nabo bonkhe labakulo Joshuwa wabagwaza, bafa; kwabate ngisho namunye lowaphunyula. Wenta enkhosini yalo njengaloku enta enkhosini yaseJerikho.
31Ngako Joshuwa naso sonkhe sive saka-Israyeli besuka eLibna befika eLakhishi, wacondzana nayo; wafike wahlela emabutfo akhe, wahlasela iLakhishi. 32Simakadze waniketela iLakhishi kuma-Israyeli, Joshuwa wayidla ngelilanga lesibili. Lidolobha nabo bonkhe labakulo Joshuwa wabagwaza, bafa, njengobe abentile nakulo lidolobha laseLibna. 33Horamu, inkhosi yaseGezeri, abekhuphuke nemphi yakhe naye atsi utewusita baseLakhishi, kodvwa Joshuwa wabehlula yena nemphi yakhe yonkhe; kwabate ngisho namunye lowaphunyula.
34Joshuwa kanye nawo onkhe ema-Israyeli wesuka eLakhishi, wachubekela e-Egloni, wemisa macondzana nayo, wahlela emabutfo akhe wayihlasela. 35I-Egloni bayincoba ngalona lelo langa bayicedza ngelusiko lwenkemba; boJoshuwa babulala bonkhe lababekulo lelo dolobha njengobe babentile naseLakhishi.
36Joshuwa kanye nayo yonkhe imphi yakhe wesuka e-Egloni wachubekela eHebroni wayakuyihlasela. 37Bahlasela lelidolobha, balingenela balicedza ngelusiko lwenkemba, lona kanye nenkhosi yalo, nemiti yalo nabo bonkhe lababekulo. Kwabate ngisho namunye umuntfu lowaphunyula kulo njengase-Egloni, balibhubhisa nako konkhe kwalo.
38Joshuwa kanye nawo onkhe ema-Israyeli bagucukela eDebiri, balihlasela nalo. 39Badla lelidolobha, batfumba inkhosi yalo nemiti yalo, bonkhe labo bantfu babagwaza, bafa. Babulala bonkhe lababekulelo dolobha bangete bashiya lutfo. Benta eDebiri nasenkhosini yayo njengobe benta kubaseLibna nasenkhosini yayo kanye naseHebroni.
40
20:16
Ngako Joshuwa wasincoba sonkhe leso sifundza, ngisho nelive letintsaba imbala, nelaseNegevu, lekuyiningizimu yelive, nematsafa langasenshonalanga, nemacele etintsaba kanye nawo onkhe emakhosi akhona. Kwabate ngisho namunye lowasindza. Wabhubhisa bonkhe bantfu bakuleto tindzawo, njengobe Simakadze Nkulunkulu wema-Israyeli abeshito. 41
15:51
Joshuwa wabancoba kusukela eKhadeshi Bhaneya kuze kuyewufika eGaza, nekusukela kuso sonkhe sifundza saseGosheni kuze kuyewufika eGibeyoni. 42Onkhe lawo makhosi kanye nemave awo Joshuwa wawancoba ngemkhankhaso munye, ngobe Simakadze Nkulunkulu wema-Israyeli abewalwela ema-Israyeli.
43Joshuwa wabe sewuyancandzeka-ke kanye nawo onkhe ema-Israyeli, babuyela enkambu leyayiseGilgali.


text:
121
Lawa-ke ngemadvodza leta kuDavide eSikilagi, ngesikhatsi asadzingisiwe esuswa kuSawula, umsa waKhishi, labengulamanye labetingwazi letamsita emphini. 2
Lamadvodza abehlome ngebutjoki, anelikhono lekunemba ngemicibisholo nangetidubulelo ngesekudla nome ngesancele. Bekungemadvodza elusendvo lwaSawula esive sakaBhenjamini:
3Bekubo-Ahiyezeri, sikhulu sabo, naJowashi, emadvodzana aShema waseGibeya; naboJeziyeli naPhelethi, emadvodzana a-Azmavethi; naBherakha, naJehu wase-Anathothi, 4na-Ishmaya waseGibeyoni, ingwazi emkhatsini walabangema-30, angumholi wabo labangema-30; naJeremiya, naJahaziyeli, naJohanani, naJozabadi waseGedera, 5na-Eluzayi, naJerimothi, naBeyaliya, naShemariya, naShefathiya waseHarifi, 6na-Elkhana, naJishiya, na-Azareli, naboJowezeri kanye naJashobeyamu besive sakaKhora; 7naJowela naZebadiya, emadvodzana aJerohamu waseGedori.
8Labanye besive sakaGadi bahlephuka balandzela Davide ngesikhatsi asenqabeni ehlane. Bekutingwazi letatinesibindzi, letatilungele kulwa imphi, tikwati ngisho nekubamba lihawu nesikhali. Buso bato bekubuso bemabhubesi, kantsi futsi tatigijima ngekushesha lokukhulu njengetinyamatane tetintsaba.
9Ezeri abesikhulu,
Obadiya elama yena ngesikhundla, wesitsatfu kungu-Eliyabe,
10Mishmana awesine, wesihlanu kunguJeremiya,
11Athayi bekawesitfupha, Eliyeli awesikhombisa,
12Johanani awesiphohlongo, Elzabadi awemfica,
13Jeremiya awelishumi, kutsi Makbanayi abe welishumi nanye.
14LamaGadi bekutindvuna temphi; lamanye abephetse emakhulu, kantsi lamanye abephetse tinkhulungwane. 15Ngawo lewela iJordane enyangeni yekucala ngesikhatsi isagcwele igola tintsetse, babaleka bonkhe labebakhe kuleto tigodzi, ngasemphumalanga nangasenshonalanga kwemfula.
16Lamanye emadvodza akaBhenjamini newakaJuda eta kuDavide enqabeni yakhe. 17Davide waphuma wayawubahlangabeta, wafike wakhuluma kubo, watsi: “Nangabe nite lapha kimi ngekuthula kutengisita, ngitimisele kutihlanganisa nani. Kodvwa nangabe nitele kutangitsengisa etitseni tami ngesikhatsi tandla tami tisakhululekile ekulweni, shangatsi Nkulunkulu wabobabe angakubona loko, bese uyanehlulela.”
18
2 Khr. 24:20
Luk. 24:49
1 Sam. 29:4
Moya wabe sewehlela ku-Amasayi, lowabe sewuyabekwa kutsi abe ngumholi walabangema-30, watsi:
“Davide, msa waJese, tsine sibakho! Sihambisana nawe! Imphumelelo! Nalabo labakusitako ababe nemphumelelo! Ngobe Nkulunkulu wakho utakusita.”
Davide wavele wabemukela, wababeka baba baholi bemabutfo akhe ekuhlasela.
19Lamanye emadvodza akaManase ahlephuka alandzela Davide ngesikhatsi ahamba nemaFilisti kuyakulwa nenkhosi Sawula. Empeleni yena nemadvodza akakhe akazange awasite emaFilisti, ngobe emvakwekuhlolisana, inkhosi yawo yavele yamcosha. Bakhuluma batsi: “Phela sitawubulawa sonkhe lapha, nakungenteka Davide abuyele enkhosini yakhe Sawula.” 20Ngesikhatsi Davide aya eSikilagi, emadvodza akaManase latihlanganisa naDavide nankha: Bekubo-Adna, naJozabadi, naJediyayeli, naMikhayeli, naJozabadi, na-Elihu kanye naSilethayi, lekwakubaholi bemabutfo etinkhulungwane kaManase. 21
Basita Davide ekulweni nemabutfo labemhlasela, ngobe bonkhe babetingwazi letatinesibindzi, baba tindvuna temphi yakhe. 22Imihla nemalanga emadvodza abeta kutawusita Davide, waze waba nemphi lenkhulu lenemandla.Nome “njengemphi yaNkulunkulu”
23
1 Khr. 11:1
Lawa ngemanani emadvodza labehlomile eta kutawusita Davide eHebroni, kutsi atewumniketa umbuso waSawula, njengobe Simakadze abeshito:
24Bekungemadvodza akaJuda, labehlome ngemahawu nangetikhali, abeti-6 800 labelungele kulwa imphi;
25emadvodza akaSimeyoni, labetingwazi letatilungele kulwa imphi, abeti-7 100;
26emadvodza akaLevi, abeti-4 600,
27akanye naJehoyada, umholi wemndeni waka-Aroni, akakhe ati-3 700,
28naSadoki, libhungu lelaliyingwazi linesibindzi, akanye netindvuna takhe letatingema-22, temndeni wakabo;
29
emadvodza akaBhenjamini, endlu yakaSawula, abeti-3 000, linyenti lawo lelake labambelela kuSawula kwate kwaba nguleso sikhatsi;
30emadvodza aka-Efrayimu, tingwazi letatinesibindzi letatidvume kakhulu etinsendweni takubo, abeti-20 800;
31emadvodza encenye yesive sakaManase, labebitwe ngemabito awo kutsi ete atewubeka Davide kutsi abe yinkhosi, abeti-18 000;
32emadvodza aka-Isakhari, labeticondza kahle tikhatsi, ati nekutsi Israyeli kufanele enteni, bekutikhulu letatingema-200, akanye nato tonkhe tinini tawo letatitiphetse;
33emadvodza akaZebuloni, emasotja labebokadzebona labelungele kulwa nganome nganguluphi luhlobo lwesikhali, eta kutawusita Davide nekumlalela ngayo yonkhe inhlitiyo yawo, abeti-50 000;
34emadvodza akaNaftali, tindvuna letatiyinkhulungwane, tikanye nemadvodza lati-37 000 lahlome ngemahawu nangetikhali;
35emadvodza akaDani, labelungele kulwa imphi, abeti-28 600;
36emadvodza aka-Asheri, emasotja labebokadzebona labelungele kulwa imphi, abeti-40 000;
37kusuka emphumalanga neJordane, emadvodza akaRubeni, newakaDani, kanye newencenye yesive sakaManase, labehlome ngato tonkhe tinhlobo tetikhali, abeti-120 000.
38Onkhe lamadvodza abetingwazi letatitinikelele kulwa emabutfweni. Eta eHebroni atimisele ngawo onkhe emandla kubeka Davide kutsi abe yinkhosi etikwa-Israyeli wonkhe. Onkhe lawa lamanye ema-Israyeli nawo abenamcondvo munye wekubeka Davide kutsi abe yinkhosi. 39Emadvodza ahlala naDavide emalanga lamatsatfu, adla, anatsa, ngobe imindeni yawo yayiwentele imiphako. 40Bomakhelwane babo kusuka ka-Isakhari, nakaZebuloni, nakaNaftali beta nabo baletsa kudla bakwetfwele ngetimbongolo, nangemakamela, nangeminyuzi kanye nangetinkhabi. Lokudla lekwakukunyenti bekungufulaha, nemacebelengwane emakhiwa, newemagelebisi lomisiwe, neliwayini, nemafutsa, netinkhomo kanye netimvu, ngobe kwaba nekujabula ka-Israyeli.


text:
Ku-album yakhe yesibili, leligama layo kunguManando, umrepha locavile waseNingizimu Africa, Emtee, utfola liphimbo lakhe.
Imphumelelo yakhe Emtee solo akayitsembi namanje. “I still can’t believe I’ve been able to acquire that amount of accolades,” kusho Emtee atjela Sandile Ntshingila, i-presenter yaka MTV Base. Bahleli ehhotela lelisembili eRosabank, eJohannesburg. Bacoca ngale-album lensha yaEmtee phambi kwelibandla lebantfu labangalinganiselwa ekhulwini. Kulelibandla kunetintsatseli, bahlabeleli labanye naletinye tihlabani taku mabonakudze.
“So much that I don’t think it’s gonna happen again. Not that I’m doubting myself or my team. I feel like Desmond Tutu, ‘pinch me, let it happen again,’” kusho Emtee ngemphumelelo yakhe ya2016.
Malicedza kuhleka lalakushoko libandla, Emtee ubonga i-Ambitiouz Entertainment, inkampani yemculo lasayine kuyo.
Sihleli nje sonkhe la, sekusele ema awa lam’balwa iphume i-album yaEmtee ku iTunes, Google Play, Deezer, nato tonkhe titolo temculo letitfolakala ku-internet. Manando ngulenye yema album lagadvwe ngemehlo labovu lonyaka emculweni waseMzansi. I-Ambitouz Entertainment isimeme sonkhe kutsi sibe bekucala kulalela Manando.
Ekhatsi ebandleni letimenywa, kukhona make wemntfwana waEmtee, ligama lakhe lekunguAvery. Emtee wayetsa ngeligama lakhe lomntfwana i-album yakhe yekucala.
Manje kudlawa tingoma letiphuma kuManando. Ntshingila naEmtee badzingidza ngayinye ngayinye ingoma embi kwetimenywa. Ruff, umkhiciti wetingoma taEmtee letinengi, uhleli eceleni kwaso sihlabani.
Noma nje angumhlabeleli lodvumile, Emtee ubuye abengumuntfu lonemahloni. Cishe lonkhe live liyakwati loko. Emnyakeni lowendlulile, Emtee wawina tindzebe letine kumaMetro FM Awards–ngaphasi kwe Best Music Video, Best Hip Hop Album, Best Remix ne Listener’s Choice Award. KuTwitter akatrendelanga nje kuwina kuphela, kodvwa nenkhulumo yakhe yekwamukela tindzebe takhe.
Babukeli bebahlekiswa kutsi lomhlabeleli uhlala akhotsa umlomo wakhe makakhuluma. Labanye baze batsi timshayile. Kantsi Emtee wake watjela intsatseli yeSABC 1 Pearl Modiadie kutsi, “Most of the time when I’m nervous, I run out of saliva, and I feel like my lips are dry.”
Namanje lasikhona, Emtee uwukhotsa awukhotsile umlomo. Ubye awusule ngesandla. Uhleli ungcebelekile esitulweni sakhe, buso bakhe abukhombisi kutsi utiva kanjani–akaheki, akamoyiteli, kantsi futsi akakwati.
Ntshingila ucala inkhulumo yabo ngekubuta lomhlabeleli kutis ngabe ungumuntfu lonjani makase khaya. “When I’m with my son, let’s say for a weekend, I’m sober,” uyaphendvula, tife luhleko timenywa. Sinye simenywa siyamemeta sibuta kutsi ngabe yini lalatidzakwa ngayo. Imphendvulo yakhe: “You know what I’m on.”
Emtee uyatiwa kutsi utinatsela i-sizzurp, njengawo onkhe ema-trapper. Kantsi yena ubuye abe yi-trapper lecavile eMzansi.
Avery waba yi-album yekucala ye-trap eMzansi kuphumelela ngeluhlobo leyaphumelela ngalo. Yakhicita tingoma teludvumo letifana nabo “Roll Up”, “Pearl Thusi”, “Winning”, “Five-0” naletinye letimbadlwana. Yaze yatsengisa i-platinum. Yamuwinisa indzebe yeBest Hip-Hop Album kumaSouth African Music Awards.
Avery yi-album leyatfusa labanengi, le incumbi yabo beyicabanga kutsi i-“Roll Up” kwaba yinhlanhla kutsi iphumelele. Emtee naye bekangayitsandzi lengoma ekucaleni. Wake watjele babukeli ku-SABC 1 kutsi yingoma leyacanjwa ngesikhatsi itfwetjulwa.
Ngako-ke bekungasiyo ingoma leveta likhona lakhe lonkhe lomhlabeleli. Ikakhulukati kulabo bebangazange sebawuve umculo waEmtee ku-EP yakhe yanga2015 lebitwa ngekutsi yi-D.I.Y. Nalabo bebangazange sebamuve ahlabela nelicembu lakhe le 4Front ngemnyaka wa2011.
I-“Roll Up” bekudidiyelwe tingoma letifana ne “CoCo” ya O.T Genasis, ne “We Dem Boys” yaWiz Khalifa. Kodvwa ludvumo lwayo lwenta kwangabi lula kuyigceka.
Kona emva kwekuba AKA na Wizkid bahlabela naye ku-remix yayo, kwavele kwaba kutseleka catsatsa kwaEmtee emculweni. Kuso sona leso sidvumo, Emtee watfola i-nomination kumaBET ngaphasi kweViewer’s Choice Award: Best New International. Kuleso sikhatsi Emtee beseka sihlabani, hhayi nje umrepha waku-SoundCloud.
I-“Roll Up” yawina i-Record of the Year kumaSouth African Music Awards.
Bahlabeleli labahloniphekile labafana nabo-AKA, Burna Boy, Riky Rick, Donald, DJ Cleo, Naak Musiq nalabanye bam’dvumisela Emtee ngemculo wakho.
Watifola asebenta nabomrepha labacocodzele, Stogie T na MaE, labamfaka kuma-album abo. Evesini nase-chorusini lakhe ku-“By Any Means” yaStogie T, Emtee bekungatsi uyabukisa.
Le-album yakhe lensha Manando ibusiswa sihlabani saseNigeria Tiwa Savage kanye nebahlabeleli be-Ambitiouz Entertainment Sjava, Saudi naNjabulo. Ruff, umkhiciti lomkhulu weAvery, nguye umkhiciti lomkhulu kuManando, Koja labanye bakhiciti – bo Lunatik, Tweezy, BizBoy, Christa, naCokayn Beats bakhicita tingoma letim’balwa.
AKA, ku-essay layibhalela i-website i-The Plug, etinyangeni letendlulile, wadvumisela Emtee ngekuba ngumumye webahlabeleli labam’balwa baseMzansi laba ngubo makoya. “Look at Emtee for instance,” AKA wabhala watsi, “yes [his music is] trap-influenced, but what is it really? It’s the story of a young man in Africa, speaking his lingo, pushing his own sound, well-written songs about how far he’s come, and where he’s going.”
Luhambo lwaEmtee emphilweni nasemculweni luyakhutsata. Ungumunye wabomrepha labam’balwa labatitfola banotsile ngenca yemculo wabo eMzansi. Wakhulela elokishini laseTembisa, kantsi ekhaya kubo kuse makhaya eMatatiele, e-Eastern Cape.
Eminyakeni lemibalwa leyendlulile Emtee bekazabalaza njengelinyenti labomrepha laba nelitsemba lemphumelelo emculweni. Kodvwa namuhla sewunenkampani yakhe lebitwa i-ATM (African Trap Music). Usacedza kusayina umculi wakhe wekucala Sims.
Sewungene nasemabhizinisini, unemasheya kunkampani yetjwala i-AU Gold Vodka.
Lomculi uyati kutsi luhambo lwakhe luyakhutsata, kungako uhlala asicocela galo ngeticephu, etinkhulumeni takhe makamukela ema-award nasetingomeni takhe. Ku-“Platinum”, ingoma yekucala kuManando, urepha atsi, “Same lame from the village/ Now I’m worth a couple millions.”
“If you don’t believe in dreams, look at me, man. I’m living proof of that dreams do come true,” kwasho Emtee makamukela yinye yetindzebe takhe kumaMetro FM Awards nyakenye. Watjela tibukeli nesive lebesibukele kumabona kudze kutsi makasa zabalaza bekagcoka i-All Star yinye leyaguga “till it didn’t exist.”
“I walked the whole of Joburg hustling,” washo. “There was a point when I didn’t have shoes. I borrowed shoes from one of my homies. Now I got like 60 pairs. This right here was the shit I was praying for, day and night. Y’all better stay praying. And if you don’t believe me, dreams do come true. My name is Emtee, believe it or not, I’m from a village out there called Matatiele. So a lot of the things that are happening to me are new to me.”
Tingoma letifana ne-“We Up”, “Dreams,” “Where Were You,” letiku-Avery, ngulapho Emtee alandzisa ngenhlupheko landlule kuyo angaka phumeleli.
Ku-album lensha uyachubeka futsi ngekulandzisa leto tinhlupheko, etingomeni letifana ne-“Platinum,” “Ghetto Hero,” “My OG,” “Emazweni” kanye ne “Take Flight”.
KuManando kulapho khona Emtee atfola liphimbo lakhe khona. Ku-Avery bekulula kuva kutsi bobani bahlabeleli lakabalalelako. Kodvwa kuManando akahlabelisi ngisho kwamunye umhlabeleli lokhona. Ubhica i-afropop, i-R&B ne-trap. Ubuye angasebentisi i-Auto Tune njengencumbi yebalingani bakhe ku-trap.
Tonkhe tingoma letingamashumi lamabili timnandzi. Ayivakali nebudze le-album ngendlela lemnandzi ngayo.
Uchazela Ntshingila kutsi Manando uhluke ku-Avery ngoba urepha kancono kuManando. “Last year, a lot of people said I couldn’t rap, so I worked on my raps. And I’m still trappin’–talking about i’nkinga zasekasi over trap beats,” kusho lomhlabeleli. Mhlawumbe kurepha kwakhe akukho ecophelweni lelisetulu nganga laStogie T noma Reason, kodvwa kuyachazana, etingomeni “My Crown”, “My OG”, “Take Flight”. Uvakala atetsemba, futsi tinhlavu temagama tiphuma kahle ngaphandle kwenkinga.
Kodvwa indlela lalandzisa ngayo indzaba ya Manando kulengoma lenesihloko lesifanako, imnandzi kwendlula yonkhe intfo layentako kuManando. Kulengoma, Emtee usicocela ngaManando, lijaha lelidzala lasekasi lelamkhulisa.
Ntshingila ubuta Emtee kutsi ngabe Manando ukhona yini lapha esicukwini setimenywa. Emtee uyamtjela kutsi cha Manando wasishiya emhlabeni ngemyaka wa-2011. “I’m from the hood, man, people die everyday,” kusho Emtee emva kwekuba Ntshingila amlilele. Naye Emtee utsi wasindza ekufeni ngoba akasahlali elokishini.
Kepha Manando akusiye yedvwa webangani baEmtee labasishiya labahlonipha ngetingoma kule-album. Ingoma lelusizi letsi “R.I.P Swati” yabhalelwa SK, lowaye abitwe ngaSwati King.
“There are two people who propelled my career,” kuchaza Emtee. “That is Ruff and SK aka Swati King. They were the OGs, they had a studio downtown Jozi. SK was the first person to say, ‘get in the booth, let’s see what you about.’ And from that day on, I didn’t play, I took every chance. Swati got sick and passed away.”
Utsi “Ghetto Hero” wabhalelwa SK na Manando. “Those are my ghetto heroes,” kusho lomrepha. “I was highly protected by them. Those were the people I was thinking of.”
Kwamanje Emtee utsi kunengi lokutako lasaku sebenta. Ucala ngekutsi sewujayiva ncono makase-stage kani futsi sewukhicita nema-beats.
“I wanna progress,” usho akhuluma ngema-beats akhe. “Like Dre, still taking my time to perfect the beat. So me as a producer is gonna come at a later stage. So I make beats. If you want beats, holler at me, man. I even give them out for free. I’m a come-up producer, so I just give homies beats for free.”
- Written by Sabelo Mkhabela


text:
91Umphrofethi Elisha watfuma lomunye welicembu lebaphrofethi lababenaye, watsi kuye: “Bopha lijazi lakho ngelibhande, utsatse luphondvo lwemafutsa uhambe nalo uye eRamothi“iRamothi” ike ibhalwe ngekutsi “iRama” Gileyadi. 2
Utawutsi ungefika lapho, ufune Jehu, umsa waJehoshafati, lotalwa nguNimshi. Ubofika ucondze kuye umkhiphe emkhatsini walabangani bakhe, umngenise ekamelweni lelingekhatsi kakhulu. 3Ubobe sewutsatsa loluphondvo lwemafutsa umtsele ngalamafutsa enhloko yakhe utsi: ‘Naku lakushoko Simakadze: “Ngikugcoba kuba yinkhosi etikwesive saka-Israyeli,” ’ usuke lapho uvule umnyango ucele empunzini, ungalibali!”
4Ngako lelijaha, lelalingumphrofethi, lesuka lacondza eRamothi Gileyadi. 5Latsi nalifika khona, lakhandza letindvuna temphi tihleti ndzawonye, lafike latsi: “Nginemlayeto wakho, ndvuna.”
Jehu walibuta watsi: “Ukhuluma nabani?”
Lomphrofethi wamphendvula, watsi: “Nawe, ndvuna.”
6
Jehu wasukumela etulu bayawungena endlini. Lomphrofethi wase utsela emafutsa etikwenhloko yaJehu, watsi: “Naku lakushoko Simakadze, Nkulunkulu wema-Israyeli, utsi: ‘Ngiyakugcoba kutsi ube yinkhosi etikwesive saSimakadze, ema-Israyeli. 7
19:10
Ufanele ubhubhise indlu yaka-Ahabi, inkhosi yakho; ngitawukhipha sibhongo sengati yetinceku tami, baphrofethi, nengati yato tonkhe tinceku taSimakadze leyacitfwa nguJezebeli. 8
21:21
Yonkhe indlu yaka-Ahabi itawubhubha. Ngitawubhubhisa ka-Ahabi bonkhe labadvuna labasele ka-Israyeli, labakhululekile nalabatigcili.
9
16:3,11
“ ‘Ngiyakwenta indlu yaka-Ahabi ibe njengendlu yakaJerobowamu, umsa waNebati, nanjengendlu yakaBhasha, umsa wa-Ahiya. 10Jezebeli yena uyawudliwa tinja kulendzawo yaseJezreyeli, futsi akayiwungcwatjwa ngumuntfu.’ ” Wesuka lapho wavula umnyango, wacela empunzini.
11
Hos. 9:7
Watsi Jehu nakaphumela kulabangani bakhe, lomunye wabo wambuta watsi: “Kusahamba kahle yini? Loluhlanya belutekwentani lapha kuwe?”
Jehu wamphendvula, watsi: “Niyamati lomuntfu kanye naletintfo latikhulumako.”
12Batsi: “Unemanga! Sitjele.”
Jehu wabaphendvula, watsi: “Naku lakushito kimi: ‘Naku lokushiwo nguSimakadze, utsi: “Ngiyakugcoba kutsi ube yinkhosi etikwa-Israyeli.” ’ ”
13
Besuka lapho bamphutfuma bamendlalela emajazi abo etikwetitebhisi, ngaphansi kwetinyawo takhe. Base bashaya emacilongo bamemetela batsi: “Jehu yinkhosi!”
14Jehu, umsa waJehoshafati, lotalwa nguNimshi, wakha luzungu ngaJoramu.Nome “Jehoramu” Ngaleso sikhatsi Joramu kanye nabo bonkhe baka-Israyeli babesolomane bavikele iRamothi Gileyadi kuHazayeli, inkhosi yemaSiriya, 15
kodvwa JoramuNome “Jehoramu” abesabuyele kulela laseJezreyeli kuyawuphotisa emanceba labewagwazwe ngemaSiriya emphini yawo naHazayeli, inkhosi yemaSiriya. Jehu watsi: “Nangabe nani nibona kanjalo, caphelani kutsi kungaphunyuli ngisho namunye lapha edolobheni ahambe ayewuteka letindzaba lena eJezreyeli.” 16Ngako wagibela encoleni yakhe yemphi, wabanga eJezreyeli, ngobe phela JoramuNome “Jehoramu” abephumulele lapho, kantsi na-Ahaziya, inkhosi yakaJuda, abehlile kuyakumvusela.
17Kwatsi mahlalesangweni waseJezreyeli nakatsi uphakamisa emehlo, asetulu embhoshongweni, wabona ngemabutfo aJehu eta avivile, wamemeta watsi: “Ngibona emabutfo eta avivile.”
JoramuNome “Jehoramu” watsi: “Tfumela sigijimi lesingumgibeli, usitfume kutsi siyewubabuta sitsi: ‘Nita ngekuthula yini?’ ”
18Lomgibeli waphutfuma wayawuhlangabeta Jehu, wafike watsi: “Naku lokushiwo yinkhosi, itsi: ‘Uta ngekuthula yini?’ ”
Jehu wasiphendvula, watsi: “Utakwentani ngekuthula? Jikela ngasemvakwami, ungilandzele.”
Lomahlalesangweni wabika watsi: “Lesitfunywa sesifikile kubo, kodvwa asibonakali kubuya.”
19Ngako inkhosi yakhipha lesinye sitfunywa ngelihhashi, satsi nasifika kubo, satsi: “Naku lokushiwo yinkhosi, itsi: ‘Uta ngekuthula yini?’ ”
Jehu naso wasiphendvula, watsi: “Utakwentani ngekuthula? Jikela ngasemvakwami, nawe ungilandzele.”
20Lomahlalesangweni wabika watsi: “Sigijimi sesifikile kubo, kodvwa naso asisabonakali kubuya. Lokugijima ngencola yemphi kubonakala shangatsi kwaJehu, umsa waNimshi, ugijimisa kweluhlanya.”
21
JoramuNome “Jehoramu” watsi: “Bophelani incola yami.” Kwatsi nase tiboshelwe, Joramu, inkhosi yaka-Israyeli, na-Ahaziya, inkhosi yakaJuda, baphuma bajikeka ngetincola tabo, nguloyo agibele yakakhe incola, bayawuhlangabeta Jehu. Bahlangana naye kulesivini lesasisaNabothi waseJezreyeli. 22Watsi JoramuNome “Jehoramu” kube abone Jehu, wambuta watsi: “Ute ngekuthula yini, Jehu?”
Jehu waphendvula watsi: “Kuthula kungaba khona kanjani, nangabe solomane kusekhona tithico nebutsakatsi benyoko Jezebeli?”
23JoramuNome “Jehoramu” wagucuka wacela empunzini, amemeta Ahaziya, atsi: “Limbuka! Ahaziya!”
24Jehu wase unsala butjoki bakhe wamjijimeta, umcibisholo wangena emhlabankhomo, wadzabula inhlitiyo ekhatsi, JoramuNome “Jehoramu” wadzilika encoleni yakhe. 25
22:38
Jehu wakhuluma kuBidkari, umshayeli wencola yakhe, watsi: “Tsatsa lesidvumbu sakhe usijike lapha kulesivini lebesisaNabothi waseJezreyeli. Khumbula kutsi tsine nawe sasihamba sobabili sigibele incola yinye sidledlemuka emvakwa-Ahabi, uyise, ngesikhatsi Simakadze akhuluma lesiphrofetho ngaye, watsi: 26‘Itolo ngibone ingati yaNabothi kanye neyemadvodzana akhe, kusho Simakadze, vele ngiyawukwenta uyikhokhele kuyo yona lendzawo lena, kusho Simakadze,’Fundza 1 Khos. 21:19 Manje-ke mtsatseni, nimjike kuleyo ndzawo, njengekusho kwelivi laSimakadze.”
27
Watsi kube Ahaziya, inkhosi yakaJuda, akubone konkhe lokwase kwentekile, wabaleka ngemgwaco wacondza eBhethi Hagani.Nome “wabaleka ngendlela leyayicondze endlini yesivini” Jehu wamcosha, amemeta, atsi: “Mbulaleni naye!” Bamgwaza asesencoleni yakhe emanceba lamabi ngesikhatsi asabaleka ngemgwaco loya eGuri ngaseJibleyamu, kodvwa noko wabaleka wangenisa eMegido, wafike wafela khona. 28Tinceku takhe tamgibelisa encoleni yakhe tammikisa eJerusalema, lapho tafike tamfihlela khona kanye naboyisemkhulu edlizeni lakhe, eDolobheni laDavide. 29
Ngemnyaka weli-11 waJoramu,Nome “Jehoramu” umsa wa-Ahabi, Ahaziya waba yinkhosi yakaJuda.
30Jehu wase uya eJezreyeli. Watsi kube akuve loko Jezebeli, wapenda emehlo akhe, walungisa tinwele takhe, wase uvela ngelifasitelo. 31
Watsi nje Jehu asangena esangweni, wambuta watsi: “Ute ngekuthula yini, Zimri, wena mbulali wenkhosi yakho?”Nome “Zimri wase waba nako yini kuthula, nase abulale inkhosi yakhe”
32Jehu wabuka etulu efasitelweni, wamemeta watsi: “Ngubani lome ngakimi? Ngubani?” Babili nome batsatfu batsenwa bambuka ngelifasitelo. 33Jehu wabamemeta watsi: “Khiphani Jezebeli, nimjike phansi!” Ngako bambamba bamkhipha ngelifasitelo, emasaphatelo engati yakhe abhoca lubondza kanye nemahhashi ngesikhatsi asamgcobagcoba ngetinselo tawo.
34
Jehu wangena, wadla, wanatsa, wase utsi: “Nimnakekele lomfati localekisiwe, nimngcwabe; ngobe abeyindvodzakati yenkhosi.” 35Kodvwa batsi nabaphumela ngephandle kuyawumngcwaba, bakhandza kute lutfo ngaphandle kwelukhakhayi nje, netinyawo, netandla. 36
Bancandzeka bayawubikela Jehu. Jehu watsi: “Leli livi laSimakadze lalikhuluma ngenceku yakhe Elija waseThishbe: ‘Kuleyo ndzawo eJezreyeli, tinja tiyawudla sidvumbu saJezebeli.Fundza 1 Khos. 21:23 37Sidvumbu saJezebeli siyawuba njengemangcoliso kuleyo ndzawo, esigcawini saseJezreyeli, kangangekutsi kuyawubate loyawuphindze ambone aze atsi: “Lona nguJezebeli.” ’ ”


text:
311
2 Khr. 32:12
Kwatsi kube kuphele konkhe loko, ema-Israyeli labekhona lapho aphumela kuwo onkhe emadolobha akaJuda, abhidlita ematje lekwakutsiwa angcwele, agawula naletinsika ta-Ashera, atilahla phansi. Abhubhisa naletindzawo letiphakeme tekukhontela tithico kanye nemalati kulo lonkhe lakaJuda nelakaBhenjamini, nelaka-Efrayimu kanye nelakaManase. Kwatsi nase bakubhubhise konkhe loko baka-Israyeli, base babuyela bonkhe emadolobheni abo nasemafeni abo.
2
Num. 4:3
Hezekiya wabela baphristi nemaLevi imisebenti yabo ngeticheme tabo, nguleso naleso sicheme njengekwemsebenti waso: Bekungumsebenti wekunikela iminikelo yekushiswa neyebudlelwane,“neyebudlelwane” nome “neyekuthula” nemsebenti wekukhonta, newekubonga, newekuhlabela tingoma tekudvumisa emasangweni endzawo yaSimakadze yekuhlala. 3
Inkhosi yanikela ngetayo timphahla eminikelweni yekushiswa, yasekuseni neyasentsambama, naseminikelweni yekushiswa yemaSabatha, neyekwetfwasa kwenyanga, neyemikhosi lemisiwe, njengobe kubhaliwe emtsetfweni waSimakadze.
4
Neh. 13:10
Watjela bantfu lababehlala eJerusalema kutsi abaletse leso sabelo lesasifanele baphristi nemaLevi, kuze batinikele ngalokuphelele emtsetfweni waSimakadze. 5
Dut. 14:22
Satsi kube siphume nje lesimemetelo, ema-Israyeli anikela ngenjabulo, anikela ngetitselo tekucala talokutinhlavu kwawo, nangeliwayini lelisha, nangemafutsa, nangeluju, nangako konkhe lokwakusivuno semasimi, aletsa kwelishumi kwato tonkhe tintfo.
6Emadvodza aka-Israyeli newakaJuda labehlala emadolobheni akaJuda nawo aletsa kwelishumi kwemihlambi yawo yetinkhomo, neyetimvu, neyetimbuti, nekwelishumi kwetintfo letingcwele letatinikelwe kuSimakadze Nkulunkulu wabo, bakubeka kwaba tindvundvuma. 7Acala kukwenta loko ngenyanga yesitsatfu, akucedzela ngenyanga yesikhombisa. 8BoHezekiya netiphatsimandla takhe batsi nabefika bakhandza letindvundvuma, babonga Simakadze, base babusisa nesive sakhe ema-Israyeli.
9Inkhosi Hezekiya yabuta baphristi nemaLevi ngaletindvundvuma, 10Azariya, umPhristi Lomkhulu, wendlu yakaSadoki, waphendvula watsi: “Solomane kwesukela mzukwana sive sicala kuletsa iminikelo yaso ethempelini laSimakadze, besinekudla lokunyenti, besidla sesutse kuze kusale, ngobe Simakadze usibusisile sive sakhe, letindvundvuma nje sengulokusele.”
11Hezekiya wase utsi akulungiswe emakamelo ekulondvolota ethempelini laSimakadze, loko kwentiwa masinyane. 12Bantfu bayiletsa ngekwetsembeka lokukhulu iminikelo, nekwelishumi kanye netipho letatinikelwe. Khonaniya, umLevi, abengamele tonkhe letintfo; umsiti wakhe bekunguShimeyi, umnakabo. 13BoJehiyeli, na-Azaziya, naNahathi, na-Asaheli, naJerimothi, naJozabadi, na-Eliyeli, naJismakhiya, naMahathi, naBhenaya babebaphatsi betindvuna bona baphetfwe boKhonaniya naShimeyi, umnakabo, njengekubekwa kwabo yinkhosi Hezekiya, na-Azariya, indvuna leyayengamele lithempeli laNkulunkulu.
14Khore, umsa waJimna, umLevi, umgadzi weLisango langaseMphumalanga, yena abengamele leminikelo yesihle leyayiletfwa kuNkulunkulu, nguye bekaba iminikelo leletfwa kuSimakadze kanye netipho letingcwele. 15
Josh. 21:9
Abesitwa bo-Edeni, naMiniyamini, naJeshuwa, naShemaya, na-Amariya kanye naShekhaniya, bamelekelela ngekwetsembeka kulamadolobha ebaphristi, babela laba labanye baphristi ngekweticheme tabo, labadzala nalabancane ngalokufananako.
16Ngetulu kwaloko babela ngisho nalabadvuna kusukela kulababeneminyaka lemitsatfu kuye etulu, labo emabito abo labebhalwe etincwadzini temilandvo yekutalana kwabo, bonkhe labo lababengangena ethempelini laSimakadze bayekwenta imisebenti yemalanga onkhe yetinkonzo tabo letehlukahlukene, njengobe bekufanele ngekweticheme tabo. 17
Babebuye babele baphristi lababebhaliswe ngemindeni yabo etincwadzini temilandvo yekutalana kwabo, kanjalo nemaLevi kusukela kulababeneminyaka lengema-20 kuya etulu, njengekwetinkonzo tabo ngeticheme tabo. 18Babefaka ekhatsi bonkhe ngisho nalabancane babo, nebafati babo, nemadvodzana abo, nemadvodzakati abo, kuso sonkhe leso sigodzi sabo, njengobe kubhaliwe etincwadzini temilandvo yekutalana kwabo. Babetsembekile ekutingcweliseni kwabo.
19Macondzana nebaphristi, titukulwane ta-Aroni, lababehlala emadolobheni abo nome emaphandleni laseceleni kwemadolobha abo, emadvodza abekhetfwa ngemabito awo kutsi ehlukanise tabelo kubo bonkhe labadvuna babo nakubo bonkhe labebabhaliwe etincwadzini temilandvo yekutalana kwemaLevi.
20Nguloko-ke lokwentiwa nguHezekiya kulo lonkhe lakaJuda, wenta lokuhle, nalokulungile, nalokwetsembekile emehlweni aSimakadze longuNkulunkulu wakhe. 21Kuko konkhe lakwenta emsebentini welithempeli laNkulunkulu nekuhlonipha umtsetfo, nemiyalo, wafuna Nkulunkulu wakhe, asebenta ngayo yonkhe inhlitiyo yakhe. Ngako waphumelela.


text:
Kutipha kungenta inking uma kungasiko kuningi kahle, uma kungatfolakali, kunemncintiswano lomkhulu ekutipheni kudla, tindlela tekudla ticolisekile kakhulu noma ti course, noma lokudla kuneluswayi loluningi. Lokunye kwaloku kungaba nekungalungi ekudleni. Lokungenta letinyoni tibe nemandla lamancane kususa letifo. Kudla lokukhuntsile nako kutfwala tintfo letinephoyizini lokungacindzetela lamasotja aletinyoni.
Kona loko lokufanako uma tinyoni tingakhoni/tingenandlela yekutfola emanti lamaningi, noma nangabe lamanti ashisa kakhulu noma amanti elizinga leliphansi. Ngekuya kweNhlangano ye Temfuyo la Ningizimu Afrika, koma kakhulu akudali tinkinga kuphela kepha kuphindze komise ema respiratory tracts yetinyoni, kunciphisa lokucindzeteleka kwesifo lesenta iorganism. Emanti langcolile nawo ayingoti ngoba angatfwala tinhlobo letiningi tetifo letenta iroganism kanjalo neligciwane lelingacekisa/litsambise indlela yemasotja.
Kukhanya nako kungaba yinkinga uma letinyoni tingenaso sikhatsi sekutfola bumnyama sekuphumula. Ngekusho kwel Litiko Letemphilo Mhabawonkhe, tinyoni tiyadzinga kunikwa sikhatsi lesenele sekutsatsa/sekumukela simo sebudze belilanga ngetikhatsi letehlukene tetigaba tekukhicita kanjalo nasekuhambeni kwa onkhe malanga kusuka ebumnyameni kuya ekukhanyeni phindze ekukhanyeni kuya ebumnyameni. Kukhanya kumele kube dispered, kungabi nemacashata alokumnyama emkhatsini, kwentela kuvikela kugcwala etindzaweni letikhanyako.
Timo telitulu kanye nelizinga lemoya kungaba yinkinga nako. Kungaba ncono kukhetsa tinhlobo letikhokha ncono ngaphansi kwetimo letifutfumele tesimo selitulu, njengaletinye tinhlobo tasemakhaya noma kelukelwane, uma tinyoni tikhokhwa ngaphandle esigodzini lesivama kufutfumala. Kunakekela lokungetekile kumele bese kuyatsatfwa kwentela kutsi letinyoni titfole indlela leyenele yemtfunti kanye nemanti phindze tivikeleke ekushiseni kuze tingabi nesisindvo lesingasiso ekudleni.
Tinkinga tekubandza tinendlela lengasiyo emphilweni yenyoni, ngoba yenta kutsi letinyoni tidzinge emandla lamaningi kuze tihlale tifutfumele. Indlela lelula yekubona kutsi tinyoni titfola inking yekushisa noma kubandza, kutsi kubukwe indlela letiphila ngayo. Tinyoni letiva kubandza tihlala ndzawonye tente sicumbi kwentela kutsi tishisisane.
Tingaphindze tidle inyama kakhulu ngendlela lengakajwayeleki kwentela kutfola lamandla letiwalahlile kwentela kutfola kufutfumala. Tinyoni letilinywatwa tinkinga tekushisa tibese tiyadzakwa bese atisakhoni kuphefumula. Tiphakamisa timphiko tato bese tiyakhwesha kuletitinye tinyoni kwentela kuhlala tipholile phindze tingaba lethargic.
Tinkinga tekushisa lokutsite kungenta kutsi tisheke tiphindze tibanjwe kuzizitela kwemtimba. Uma tikhicitwa etindlini temfuyo, kulawula simo kungentiwa kukhuliswe kuphindze kuncishiswe tindlela tekushisa nekubandza netigaba tesivuvu. Kunakekela lokutsite kuyatsatfwa kwentela kuvikela ngetulu noma ngaphansi kwetikhala. Lelichinga kutsi kuletseke tikhala letenele kwentela kuvumela umoya uhambahambe, kepha ngasosona lesikhatsi lesifanako kuvikela lokuhlungiwe.
Kususa umoya longalungi emibhedezeni, kuchubela etigabeni letisetulu te ammonia phindze kugucukele ekuchubeni simo sengoti lesisetulu sesifo. Uma timo kulendlu yemfuyo tomile kakhulu, kukhona litfuba lelikhulu kutsi letinyoni tingaba nekucansulwa litfuli.
Letimphawu letilandzelako timphawu letikhomba kutsi tinyoni tingagcilateka ngato:
Kubanelulaka kanye nekulwa
Kushayana ngetimphiko noma ngekushayisana/kungcundzana
Kushintsha ngekudla – tinyoni tidle kakhulu noma kancane kunenjwayelo
Kubabete emandla noma tinyoni tibe nekuvilapha
Kuncipha emtimbeni
Kukhokha licandza ngekukhicita ngesigaba
Tifo


text:
Flatheads
Tinhloko Letipatalele
Ligama lemndeni lelatiwako
Inhloko lepatalele
Ligama lelinye lelatiwako
Imfishi yengwenya
Ligama lesayensi
Platycephalidae
Linani
Tingangelimitha linye, silinganiso singemashumi lamatsatfu ema sentimitha.
Kutichaza
Inhloko lenkhulu lepatalele, umsila locijile. Tinembala wekubhaca lokhanyako nalomnyama emtimbeni wonkhe. Mnyama, nsundvu, mtfubi lonamphunga kanye namhlophe. Tingashintja libala kwentela kungena kulimuva.
Satiso Sebantfu Bonkhe
Umndeni we Platycephalidae ufaka tinhlobo letilishumi nesiphohlong kanye nemacembu lamashumi lasitfupha etimfishi. Tiyaluka ngetulu kwemanti. Tibhaca ngephansi kwesihlabatsi noma tisebentise kubhaca kwentela kulungiselela kuhlasela tinyamatane. Tibamba letinyamatane naseyidvutane kahle. Imitimba yato iyindingilizi umatibhukusha. Letinsikati tigcwele emantini lavulekile.
Kudla Kwato
Tidla tilwane letincane kanye netimfishi letincane.
Kusakata
Tivela ngetinhlobo tonkhe letishisako/letibandzako kanye nasetindzaweni letishisako letinelwandle mhlabawonkhe.
Tilwane Letatiwako
Bartail flathead (Platycephalus indicus)
Broadhead flathead (Thysanophrys arenicola)
Longhead flathead (Papilloculiceps longiceps)


text:
81Ngubani umuntfu lonjengalohlakaniphile?
Ngubani lowati inchazelo yetintfo?
Inhlakanipho ikhanyisa buso bemuntfu
igucule kunyukubala kwebuso bakhe.
2
1 Phet. 2:17
Ngitsi hlonipha umyalo wenkhosi ngenca yesifungo lowasenta kuNkulunkulu. 3
Ungasheshi usuke embikwenkhosi. Ungacali futsi ukusukumele lokubi, ngobe itakwenta nome ngabe yini leyikutsandzako.NgesiHebheru lamavesi akacondzakali 4
19:12
20:2
Njengobe livi lenkhosi liyabusa, ngubani longasho kuyo atsi: “Yini lena loyentako?”
5Lohlonipha umyalo wenkhosi,
kute lokungamfaka engotini.
Umuntfu lohlakaniphile
uyati enhlitiyweni yakhe
sikhatsi lesilungile nendlela lekahle
yekwenta tintfo.
6
Ngobe yonkhe indzaba
inesikhatsi sayo nendlela yayo,
noko lusizi lwemuntfu
luhlala lumatima etikwakhe.
7
10:14
Njengobe kute umuntfu lowati likusasa lakhe
kutsi limphatseleni,
ngubani nje longasho kutsi yini letakwenteka?
8
Hla. 31:15
39:4
Kute umuntfu lonemandla ekubamba umoya,“ekubamba umoya” nome “etikwemphefumulo wakhe kutsi awubambe”
futsi kute nalonemandla
ekujikisa lilanga lekufa kwakhe.
Njengobe kute umuntfu
lokhululekile nakuliwa imphi,
kanjalo futsi nebubi
bungeke bubakhulule labo lababentako.
9Konkhe loku ngakubona ngisacabangisisa ngako konkhe lokwenteka lapha ngaphansi kwemtfunti welilanga. Sikhona sikhatsi lapho umuntfu usuke atihlisibete etikwalabanye kantsi utilimata yena.“utilimata yena” nome “uyabalimata” 10Ngase ngabona lababi, babengcwatjwa, labo babephuma bangena endzaweni lengcwele babatjatwe badvunyisweLetinye tincwadzi tekucala titsi “bakhohlakale” ngesiHebheru lelivesi alicondzakali edolobheni lapho bebakwenta khona loko. Nako loko kulite.
11
Ngenca yekutsi sigwebo sentfo lembi siyephuta kukhishwa, tinhlitiyo tebantfu setihlosa kwenta bubi ngesibindzi. 12
Ezra 8:22
Hla. 33:18
Taga 14:11
Nome lomubi enta bubi kalikhulu, achubeke aphile sikhatsi lesidze, ngiyati kutsi kuyakubahambela kahle labo labesaba Nkulunkulu, bahloniphe Nkulunkulu. 13Kodvwa kungeke kubahambele kahle lababi, futsi imphilo yabo ingeke yeluleke njengematfunti, ngobe bangamesabi Nkulunkulu.
14
44:17
73:3
Shu. 2:15
7:16
9:2
Kukhona lokunye lokulite lokwentekako lapha emhlabeni: Kukhona bantfu labalungile labehlelwa nguloko lokufanele kwehlele lababi, kantsi futsi kukhona nalababi labehlelwa nguloko lokufanele kwehlele labalungile. Ngatsi nako loko kulite.
15
5:17
9:7
Ngako mine ngincoma kutsi umuntfu kufanele atijabulise ngekuphila kwakhe, ngobe umuntfu ute lutfo loluhle lapha ngaphansi kwemtfunti welilanga, ngaphandle kwekutsi adle, anatse, atijabulise; ngobe loku kuyawuhlala kukuye kuwo wonkhe umshikashika wekuphila kwakhe, Nkulunkulu lamuphe wona lapha ngaphansi kwemtfunti welilanga.
16Ngatsi nangitimisela engcondvweni yami kufunisisa kwati nekuhlakanipha nekutfolisisa kutsi yini umshikashika lowentiwa ngumuntfu emhlabeni, angalali emini nebusuku, 17
11:5
ngayibona yonkhe imisebenti yaNkulunkulu kutsi umuntfu angeke ayicondze yonkhe imisebenti leyentiwako lapha ngaphansi kwemtfunti welilanga. Nome umuntfu angatihlupha kangakanani afunisisa, angeke ayicondze; nome lohlakaniphile angatsi yena uyati, angeke ayicondze.


text:
Umnyaka wa 1960 na 1961 waletsa injabulo ku Winnie ngekutalwa kwendvodzakati yakhe yesibili, Zindziswa, kanye nekutfolwa kwemyeni wakhe kutsi Anacala lekulimata live lakhe. Loku kwaphilwa sikhatsi lesimfisha. Nelson waphocelelwa kutsi ayobhaca, ngekushintsha indlela yekuvana kwabo.
Nyalo kumele ahlangane nendvodza yakhe levela ngalenye indlela etindzweni letisemakhwaceleni, angene etintfweni letifihlekile noma uyatsandza noma cha. Ngenyanga yeNdlovu ngemnyaka wa 1961 Nelson watfolwa wase uyabanjwa ngemaphoyisa. Kulesikhatsi Nelson angeke akhululwe kuminyaka lemashumi lamabili nesikhombisa letako.
Kucogela kutsi Winnie utochubeka nemsebenti wemyeni wakhe ngekulwa nahulumende, emaphoyisa amunika indlela yekumvala ngemnyaka wa 1962. Ngaphansi kwalendlela yekuvalwa Winnie waba yimfihlo eGoli futsi wavalwa kutsi angenele tindzawo temfundvo noma angenele imihlangano letaba nebantfu labangetulu kwababili.
Tindlela tetintsatseli nato tavalwa kutsi tikhokhe lutfo latalusho. Wahlukunyetwa kamatima ngemaphoyisa labekazama kumuphocelela/kumufoselela ngekumngenela ngenkhani lokwagucula indlu yakhe yabheka phansi. Winnie wachaza lokungenelwa njengentfo lefana:
''...lowomnconcotso wasemkhatsini nebusuku ngesikhatsi yonkhe intfo ngawe ithulile. Kusho kutsi lamathoshi emabhilidi ishabalala kancane kuwo onkhe emafasitelo endlu yakho ngaphambi lomnyango ukhahlelwe use uvuleke. Kusho kutsi lilungelo lelikhweshile leligatja letekuvikela kumele lifundze ngayinye incwadzi kulendlu.
Kusho kuvulwa ngalinye likhasi kuyoyonkhe incwadzi lekhona emashelufeni akho, kuphakanyiswa kwamakhaphethi, kubuka ngaphansi kwemibhedze, kuphakanyiswa kwemphuphu kanye nakokonkhe kwekuvanga lokuseshelufini lasekhishini lakho. Kukhweshisa tonkhe timphahla takho nekuphenya ngalinye likhikhi.
Kahle kahle kusho kubanjwa ngekushesha ngentsatsakusa, udvonswa ususwa kubantfwana labancane labamemetako kanye nekubambelela esiketini sakho, ucela lendvodza lemhlophe ledvonsa Make kutsi imuyekele."
Ngemyaka wa 1963 ngenyanga Nkhwenkhweti Mandela watfunyelwa ngalokungakagadvwa ejele lase Robben Island. Loku kwabalukhuni ku Winnie. Kuze akhone kuvakashela umyeni wakhe bekufuna ahambe emakhilomitha layinkhulungwane nemakhulu lamane kusuka eGoli kuya eKapa phindze uftsi utsatse imkhumbi lohamba emakhilomitha lalishumi uphume kule island.
Nasekalapho, abevunyelwa kubona Nelson imizuzu lemashumi lamatsatfu, eme kulelenye incenye yafenisi wetikwele. Liphoyisa leligadzile belima dvutane nabo kwentela kubeva nabakhuluma futsi bekufuna bakhulume Singisi noma Sibhunu. Winnie wakhokha tindlela letiningi tekuvalwa ngemnyaka wa 1965.
Loku kwamuvala kutsi angakhoni kuhamba ngaphandle kwe Orlando West. Kwadzinga kutsi ayekele umsebenti wakhe wekunakekela bantfu waphindze wahlupheka kutfola lomusha ngoba emaphoyisa abehlukumeta nomangubani lobekatomucasha. Lamaphoyisa aphindze angenela kakhulu ekufundzeni kwemadvodzakati akhe laphocelelwa kutsi asuke esikolweni aye kulesinye ngaphambi Winnie awatfumele esikolweni lesikhashane eSwatini.Translated by Phindile Malotana